GBE BUBU Acholi Adza Afrikaans Ahanta Albania Tokunɔgbe Albanian Amharic Arabic Arabic (Iraq) Arabic (Jordan) Arabic (Lebanon) Arabic (Syria) Argentina Tokunɔgbe Armenian Armenian (West) Attié Aukan Australia Tokunɔgbe Aymara Azerbaijani Azerbaijani (Cyrillic) Bambara Baoule Bariba Bashkir Basque Bassa (Cameroon) Bengali Betsimisaraka (Northern) Betsimisaraka (Southern) Bicol Bislama Bissau Guinean Creole Bomu Bosnian Boulou Britain Tokunɔgbe Bulgarian Cambodian Catalan Cebuano Changana (Zimbabwe) Chichewa Chile Tokunɔgbe Chin (Falam) Chin (Hakha) China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga (Malawi) Chitonga (Zimbabwe) Chitumbuka Chiyao Chokwe Cibemba Cinamwanga Croatia Tokunɔgbe Croatian Czech Dagaare Dangme Danish Dari Diola Dogon (Toro So) Drehu Dutch Esan Estonia Tokunɔgbe Estonian Ethiopia Tokunɔgbe Eŋlisi Eʋegbe Fante Faroese Fataluku Fijian Finland Tokunɔgbe Finnish Fon Frafra France Tokunɔgbe Franse Ga Galician Garifuna Georgian German Greece Tokunɔgbe Greek Greenlandic Guarani Guerze Gujarati Gun Guéré Haitian Creole Hausa Haya Hebrew Hiligaynon Hindi Hmong (Ɣi) Hungarian Iban Ibinda Icelandic Igbo Iloko Indonesia Tokunɔgbe Indonesian Ireland Tokunɔgbe Irish Isoko Israel Tokunɔgbe Italian Italy Tokunɔgbe Japan Tokunɔgbe Japanese Jula Kabiye Kabuverdianu Kachin Kalanga (Zimbabwe) Kannada Karen (S'gaw) Kazakh Kikaonde Kikongo Kikuyu Kiluba Kimbundu Kinyarwanda Kirghiz Kisi Kongo Konkani (Devanagari) Konkani (Roman) Korean Krio Kurdish Kurmanji Kurdish Kurmanji (Caucasus) Kurdish Kurmanji (Cyrillic) Kwanyama Laotian Latgalian Latvia Tokunɔgbe Latvian Lingala Lithuania Tokunɔgbe Lithuanian Logo Lovari Low German Luganda Luo Macedonian Macushi Madura Mahorian (Roman) Maithili Makasae Malagasy Malay Malayalam Malaysia Tokunɔgbe Maltese Mam Mambae (Ermera) Mambwe-Lungu Mandinka Mandjak Mangbetu Maninkakan (Eastern) Marathi Mauritian Creole Mazahua Mende Meru Mingrelian Mixtec (Huajuapan) Mizo Mongolia Tokunɔgbe Mongolian Moore Myanmar Nahuatl (Huasteca) Nambya Ndali Ndebele (Zimbabwe) Ndonga Nepal Tokunɔgbe Nepali New Zealand Tokunɔgbe Newari Ngangela Nigerian Pidgin Nivaclé Norwegian Nyaneka Obolo Oromo Otomi (Mezquital Valley) Pangasinan Papel Papiamento (Aruba) Papiamento (Curaçao) Pemon Pennsylvania German Persian Peru Tokunɔgbe Piaroa Pidgin (West Africa) Pidzin (Kamerun) Pilagá Polish Portugal Tokunɔgbe Portuguese Portuguese (Portugal) Pular Punjabi Punjabi (Shahmukhi) Quebec Tokunɔgbe Quechua (Ayacucho) Quechua (Cuzco) Quechua (Huaylla Wanca) Quichua (Imbabura) Quichua (Santiago del Estero) Rarotongan Romanian Romany (Albania) Romany (Argentina) Romany (Bulgaria) Romany (Eastern Slovakia) Romany (Northern Greece) Romany (Romania) Romany (Serbia) Romany (Southern Greece) Runyankore Russian Rutoro Sango Saramaccan Sarnami Sehwi Senoufo (Cebaara) Sepedi Serbian Serbian (Roman) Serer Setswana Seychelles Creole Shona Shughni Sidama Sindhi Sinhala Slovak Slovenian Somali Spanish Sranantongo Susu Svan (Anyiehe) Svan (Dziehe) Swahili Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Thailand Tokunɔgbe Ticuna Tigrinya Tiv Toba Tojolabal Tok Pisin Turkish Twi Ukrainian Umbundu Urdu Urhobo Uruguay Tokunɔgbe Uzbek Uzbek (Roman) Valencian Venda Venezuela Tokunɔgbe Vezo Vietnamese Voru Wallisian Waray-Waray Welsh Wichi Wolof Xhosa Yoruba Yukpa\nNYA SIA LE VEVIE: NE ÈLE NYATAKAKADZRAÐOƑE SIA ZÃM ALO NÈNA ŊUTIWÒ NYATAKAKAWO MÍ LA, EFIA BE ÈDA ASI ÐE EDZI BE MÍATE ŊU AZÃ NYATAKAKA SIAWO KATÃ AHAWƆ WO ŊU DƆ NA TAÐODZINU SIWO LE AMEŊUNYATAKAKA ŊUTI ÐOÐO SIWO LE AFI SIA LE ÐEKAWƆWƆ ME KPLE SE KPLE ÐOÐO SIWO KU ÐE AMEŊUNYATAKAKAWO ZAZÃ ŊU.\nNana Be Ŋuwò Nyatakakawo Nanɔ Ɣaɣla\nWò Nyatakakawo Zazã Ŋu Nyawo\nNyatakakawo Ƒe Dedienɔnɔ Kple Nana Be Woanɔ Ɣaɣla\nKadodo Kple Nyatakakadzraɖoƒe Bubuwo\nNyanyanana Ne Míetrɔ Asi Le Ðoɖo Sia Ŋu\nKpɔ Esiawo Hã\nMíeɖoe kplikpaa be míakpɔ ŋuwò nyatakakawo ta ahana woanɔ ɣaɣla. Ðoɖo siwo le mía si ku ɖe ŋuwò nyatakaka siwo míexɔ alo esiwo wò ŋutɔ nèna mí zazã le míaƒe nyatakakadzraɖoƒea ŋue nye esiwo gbɔna. Míeléa ŋuwò nyatakaka vevi aɖewo ɖi ɣesiaɣi si nèzã míaƒe nyatakakadzraɖoƒea eye míenya be ele vevie be míana nyatakaka siawo nanɔ dedie ahana nànya ale si míewɔa wo ŋu dɔe. Ate ŋu adzɔ be wò ŋutɔ hã nàna nyatakaka aɖewo mí ku ɖe ŋuwò. “Ameŋunyatakaka” si míeyɔ le afi sia la fia nyatakakawo abe wò ŋkɔ, e-mail, posu xexlẽdzesi, kaƒodzesi, alo nyatakaka bubu siwo ku ɖe ŋuwò. Mahiã be nàna ŋuwò nyatakakawo mí hafi azã nyatakakadzraɖoƒe sia ƒe akpa si ame sia ame ate ŋu aʋu o. Nya “nyatakakadzraɖoƒe” fia nyatakakadzraɖoƒe sia kple bubu siwo do ƒome kplii, abe apps.jw.org, tv.jw.org, stream.jw.org, kple wol.jw.org ene.\nWatchtower Bible and Tract Society of New York, Inc. (“Watchtower”) tɔe nyatakakadzraɖoƒe sia nye. Menye asitsahae o, ke boŋ enye dɔwɔha aɖe le New York, si Yehowa Ðasefowo zãna le woƒe dɔwɔnawo kple Biblia-fiafiadɔa me. Ne wò ŋutɔ ètiae be yeaʋu akɔnt ɖe nyatakadzraɖoƒea dzi, adzɔ nu to edzi, abia be míava srɔ̃ Biblia kpli ye femaxee, alo azãe le mɔ bubu aɖe si abia be nàŋlɔ ŋuwò nyatakakawo de eme la, efia be èlɔ̃ ɖe ɖoɖo siwo le afi sia dzi, eye be míate ŋu adzra nyatakaka mawo ɖo ɖe míaƒe sɛva (servers alo serveurs) siwo le United States dzi, eye be Watchtower habɔbɔa kple eƒe dɔwɔha bubu siwo kpea asi ɖe Yehowa Ðasefowo ƒe dɔwo ŋu le dukɔ vovovowo me ate ŋu axɔ ŋuwò nyatakaka mawo, awɔ wo ŋu dɔ, aɖo wo ɖa, adzra wo ɖo ahazãe atsɔ awɔ nu siwo nèbia me dɔ ne ehiã. Míaƒe subɔsubɔhaa wɔa dɔ le xexea me godoo to dɔwɔha siwo le dukɔ vovovowo me dzi. Be míana nyatakakawo nanɔ dedie la, míate ŋu ana hamewo, alɔdzedɔwɔƒewo, kple habɔbɔ bubu siwo Yehowa Ðesefowo zãna hã nawɔ wo ŋu dɔ.\nAle si míazã ŋuwò nyatakakawoe anɔ te ɖe nu siwo nàwɔ le nyatakakadzraɖoƒea la dzi. Le kpɔɖeŋu me, ne èto edzi dzɔ nu na dɔwɔha siwo míezãna le se nu le dukɔ aɖe me la, míaɖo wò ŋkɔ kple adrɛs ɖe dɔwɔha ma be woate ŋu ade dzesi wò ne wole wò nudzɔdzɔa ŋu dɔ wɔm. Kpɔɖeŋu bubue nye esi, ne èbia be míava srɔ̃ Biblia kple ye la, míaɖo wò ŋkɔ kple adrɛs ɖe Yehowa Ðasefowo ƒe alɔdzedɔwɔƒe alo hame aɖe si le dukɔ si me nèle la me be woawɔ dɔ tso wò biabiaa ŋu.\nNe ameŋunyatakakawo ta kpɔkpɔ ŋuti sewo le dukɔ si me nèle la, ke àkpɔ ame siwo kpɔa nya mawo gbɔ ƒe adrɛswo le axa si nye Ame Siwo Kpɔa Ameŋunyatakakawo Ta Kpɔkpɔ Gbɔ Ƒe Adrɛswo.\nŊuwò nyatakakawo ƒe dedienɔnɔ kple nana be woanɔ ɣaɣla le vevie na mí ŋutɔ. Míeléa ŋku ɖe afi siwo míedaa ŋuwò nyatakakaawo ɖo kple nu siwo míewɔna be woanɔ dedie la ŋu edziedzi be míakpɔ egbɔ be woagaʋu go wo, azã wo alo atrɔ asi le wo ŋu le mɔ gbegblẽ nu loo alo ana woabu alo agblẽ wo dome madzemadzee o. Míekpɔa egbɔ be ame siwo katã wɔa dɔ tso ameŋunyatakakawo ŋu alo nyatakakadzraɖoƒe bubu siwo dzi míetona wɔa wo ŋu dɔ la nawɔ ɖe míaƒe ɖoɖo siwo ku ɖe nana be ŋuwò nyatakakawo nanɔ ɣaɣla la dzi. Míedzraa ŋuwò nyatakakawo ɖo va se ɖe esime taɖodzinu si tae míexɔ wo ɖo la nu va yi alo va se ɖe ɣeyiɣi si se siwo ku ɖe ameŋunyatakakawo dzadzraɖo ŋu ɖe mɔ se ɖo.\nMíekpɔa ŋutiwò nyatakakawo ta ne míele wo xɔm alo le wo ɖom ɖa; nu siwo míezãna tsɔ wɔa esia dometɔ ɖekae nye Transport Layer Security (Sécurité de la couche de transport). Míezãa kɔmpiutaɖoɖo siwo ame ʋɛ aɖewo ko tea ŋu ʋuna le teƒe siwo le dedie; ɖoɖo aɖe koŋ nɔa wo zazã ŋu eye míetsɔa nyatakakatakpɔnu sẽŋuwo dana ɖe kɔmpuitaawo dzi. Míewɔa esia be míakpɔ amewo ŋuti nyatakakawo kple nya siwo woɖona ɖe mí la ta woanɔ dedie. Míeléa dzidzenu kɔkɔ siawo me ɖe asi ale be ŋuwò nyatakakawo nagaɖo ame bubuwo si me madzemadzee o.\nNe ègakpɔtɔ nye ɖevi le dukɔ si me nèle míaƒe nyatakakadzraɖoƒea zãm le ƒe se nu la, ke ele be dziwòla(wo) alo ame si gbɔ nèle nada asi ɖe edzi hafi nàda ŋuwò nyatakakawo ɖe edzi. Ne dzilae nènye alo ame aɖe ƒe vi le gbɔwò, eye nèɖe mɔ nɛ be wòada eŋu nyatakakawo ɖe nyatakakadzraɖoƒea la, ke efia be èlɔ̃ ɖe Ðoɖo siwo le afi sia dzi le ɖevia gome.\nKADODO KPLE NYATAKAKADZRAÐOƑE BUBUWO\nƔeaɖewoɣi la, míate ŋu ana nàto nyatakakadzraɖoƒe sia dzi aʋu nyatakakadzraɖoƒe bubu aɖe si míedo ka kplii xoxo hafi nàte ŋu awɔ nanewo (le kpɔɖeŋu me, ne èbe yeakpe agbalẽvi aɖe ɖo le Internet dzi.) Àkpɔe adze sii be yele nyatakakadzraɖoƒe bubu, elabe eƒe dzedzeme ato vovo eye eƒe adrɛs hã adze le internet la ƒe adrɛsŋlɔƒea nàkpɔ. Ne míedi be míazã nyatakakadzraɖoƒe bubu aɖe la, míeléa ŋku ɖe ame ŋuti nyatakakawo ta kpɔkpɔ ƒe ɖoɖo si le edzi la ŋu hekpɔa egbɔ be esɔ kple mía tɔ eye míeyia edzi léa ŋku ɖe ɖoɖo ma ŋu edziedzi. Ne nyabiasewo le asiwò tso nyatakakadzraɖoƒe siwo míedo ka kplii le míaƒe nyatakakadzraɖoƒea dzi ƒe ɖoɖowo ŋu la, kpɔ ɖoɖo ma le woƒe nyatakakadzraɖoƒea.\nNYANYANANA NE MÍETRƆ ASI LE ÐOÐO SIA ŊU\nMíeyia edzi trɔa asi le nyatakakadzraɖoƒe sia ŋu hetsɔa nu yeyewo kpenɛ edziedzi be eƒe dɔwɔwɔ nanyo ɖe edzi. Le asitɔtrɔ siawo kple tɔtrɔ siwo vana le se kple mɔ̃ɖaŋununya me edziedzi ta la, míaƒe ɖoɖo siwo ku ɖe ameŋunyatakakawo zazã ŋu ate ŋu atrɔ tso ɣeyiɣi yi ɣeyiɣi. Ne eva hiã be míatrɔ asi le Ðoɖo sia ŋu la, míada tɔtrɔ siwo míewɔ ŋu nya ɖe afi sia be nànya ŋuwò nyatakaka siwo míaxɔ kple ale si míawɔ wo ŋu dɔe.\nMíezãa scripting tsɔ nana be míaƒe nyatakakadzraɖoƒea ƒe dɔwɔwɔ ganyona ɖe edzi. Scripting zazã kpena ɖe mía ŋu míeɖoa nyatakakawo ɖe nyatakakadzraɖoƒea zãlawo kaba wu. Mímezãnɛ tsɔ daa dɔwɔɖoɖo aɖeke ɖe wò kɔmpiuta dzi alo xɔa ŋuwò nyatakaka siwo ŋu mèɖe mɔ le o.\nƉoe Ɖe Amewo Ɖoe Ɖe Amewo Ameŋunyatakaka Ŋuti Ðoɖowo


1 Samuel 13 | Biblia Le Internet Dzi | Xexe Yeye Gɔmeɖeɖe\nSaul tia aʋawɔlawo (1-4)\nSaul wɔ nu dadatɔe (5-9)\nSamuel ka mo na Saul (10-14)\nAʋawɔnu aɖeke menɔ Israel-nyigba dzi o (15-23)\n13 Saul xɔ ƒe . . .* esime wòzu fia,+ eye wòɖu fia ɖe Israel dzi ƒe eve. 2 Eye Saul tia ame akpe etɔ̃ tso Israel; ame akpe eve le Saul ŋu le Mikmas kple Betel tonuto la me, eye ame akpe ɖeka le Yonatan+ ŋu le Gibea+ si nye Benyamin viwo ƒe du la me. Ke eɖe asi le dukɔ la ƒe ame susɔeawo ŋu, eye wo dometɔ ɖe sia ɖe yi eƒe agbadɔ me. 3 Eye Yonatan si Filistitɔwo+ ƒe asrafoha si le Geba,+ eye Filistitɔwo see. Ke Saul na woku kpẽ+ le anyigba blibo la katã dzi gblɔ be: “Hebritɔwo nesee!” 4 Eye Israel blibo la katã se be: “Saul si Filistitɔwo ƒe asrafoha aɖe, eya ta Israel va le ʋeʋẽm ɖe Filistitɔwo.” Ale woyɔ dukɔ la ƒo ƒu, be woadze Saul yome ayi Gilgal.+ 5 Ke Filistitɔwo hã ƒo ƒu be yewoawɔ aʋa kple Israel: woƒe tasiaɖamwo le akpe blaetɔ̃, sɔdolawo le akpe ade hekpe ɖe ame siwo sɔ gbɔ kpaŋkpaŋ abe ƒutake ene la ŋu;+ eye woyi ɖaƒu asaɖa anyi ɖe Mikmas le Bet-Aven ƒe ɣedzeƒe gome.+ 6 Israel ŋutsuwo kpɔ be yewoɖo xaxa me, eye womimi yewo ɖo; ale dukɔ la yi ɖabe ɖe agadowo,+ ʋewo, agakpewo, tomexɔwo kple tsido ƒuƒluwo me. 7 Hebritɔ aɖewo gɔ̃ hã tso Yordan-tɔsisi la yi Gad kple Gilead-nyigba+ dzi. Ke Saul ŋutɔ ya gakpɔtɔ le Gilgal, eye ame siwo katã le eyome la nɔ dzodzom nyanyanya. 8 Eye wòlala ŋkeke adre, va se ɖe esime ɣeyiɣi si Samuel ɖo la de, ke Samuel meva Gilgal o, eye dukɔ la le kakam le Saul ŋu. 9 Mlɔeba Saul gblɔ be: “Mitsɔ numevɔsa la kple ŋutifafavɔsaawo vɛ nam.” Eye wòsa numevɔ la.+ 10 Esi wònya sa numevɔ la vɔ teti ko la, Samuel ye nye esi va ɖo. Eya ta Saul yi ɖakpee heyrae. 11 Eye Samuel biae be: “Nu kae nye esi nèwɔ?” Saul ɖo eŋu be: “Mekpɔ be dukɔ la kaka le ŋunye,+ wò hã mèva le ɣeyiɣi ɖoɖia dzi o, eye Filistitɔwo ƒo ƒu ɖe Mikmas.+ 12 Eya ta mebu be: ‘Filistitɔwo ava dze dzinye fifia le Gilgal, evɔ nyemekpɔ ƒo koko na Yehowa be wòave nunye haɖe o.’ Eya tae mezi ɖokuinye dzi hesa numevɔ la.” 13 Eye Samuel gblɔ na Saul be: “Èwɔ bometsinu. Mèlé se si Yehowa wò Mawu de na wò la me ɖe asi o.+ Ðe nèlé eme ɖe asi la, anye ne Yehowa ana wò fiaɖuƒe nali ke ɖe Israel dzi tegbee. 14 Ke azɔ wò fiaɖuƒe manɔ anyi eteƒe nadidi o.+ Yehowa adi ŋutsu si ƒe nu dze eƒe dzi ŋu la,+ Yehowa aɖoe eƒe dukɔ la kplɔlae,+ elabena mèɖo to se si Yehowa de na wò la o.”+ 15 Eye Samuel dze mɔ tso Gilgal yi Gibea si nye Benyamin ƒe du la me, eye Saul xlẽ dukɔ la me tɔ siwo susɔ ɖe eŋu la, eye woanɔ ame alafa ade.+ 16 Eye Saul kple via Yonatan kpakple ame siwo susɔ ɖe eŋu la nɔ Geba+ si nye Benyamin viwo ƒe du la me, eye Filistitɔwo ya ƒu asaɖa anyi ɖe Mikmas.+ 17 Eye Filistitɔwo ƒe nuhalawo ma ɖe hatsotso etɔ̃ me. Hatsotso ɖeka ɖo ta Ofra mɔ si yi Sual-nyigba dzi; 18 evelia to Bet-Horon+ mɔ, eye etɔ̃lia to mɔ si yi liƒo si dze ŋgɔ Zeboim Bali me ɖo ta gbedzi la. 19 Ke gbede aɖeke mele Israel-nyigba blibo la katã dzi o, elabena Filistitɔwo gblɔ be: “Ne Hebritɔwo nagatu yi alo akplɔ na wo ɖokuiwo o.” 20 Eye Israel-vi ɖe sia ɖe yi ɖanyrea eƒe agblenu alo eƒe dziga alo eƒe fía alo eƒe hɛ gobɛ le Filistitɔwo gbɔ. 21 Eye ga si woxɔna ne wonyre agblenuawo, dzigaawo, gaflowo kple fíaawo, alo ɖe nyikplɔti si nu le tsutsuẽ la dzadzra ɖo tae nye pim* ɖeka. 22 Eye le aʋakpegbea la, womekpɔ yi alo akplɔ le ame siwo le Saul kple Yonatan+ ŋu la dometɔ aɖeke si o, negbe Saul kple via Yonatan si koe wole. 23 Ke Filistitɔwo ƒe asrafoha* aɖe ho yi Mikmas todomemɔ la dzi.+\n^ Womeyɔ ƒea le Hebri ŋɔŋlɔ gbãtɔa me o.\n^ Enye blemanudakpe aɖe, si ade klosalo gram 8.\n^ Alo, “dzɔlawo ƒe ha.”


Yesaya 45 - Holy Bible [Ewe Bible 1913] - (Yes 45)\nAle Yehowa gblɔ na Kores, eƒe amesiamina la, amesi ƒe nuɖusi melé, ne mafanya dukɔwo le eŋgɔ, eye matu ali dzi na fiawo, maʋu ʋɔwo le eŋku me, eye agbowo matsi dodo o la, ènye si:\nMadze ŋgɔwò, eye mana kpoƒewo nasɔ, magbã akɔbligbowo, eye maŋe gametiwo,\neye matsɔ kesinɔnu, si le blukɔ me, kple nu xɔasi, siwo woɣla la, ana wò, ne nadze sii be, nye Yehowa, Israel ƒe Mawu la, enye amesi tsɔ ŋkɔ yɔ wòe,\nle nye dɔla Yakob kple nye ame tiatia Israel ta; metsɔ wò ŋkɔ yɔ wò, eye metsɔ bubuŋkɔ na wò, esi mèkpɔ dze sim haɖe o.\nne wòadze sii tso ɣedzeƒe kple ɣetoɖoƒe be, amea ɖeke mekpe ɖe ŋunye o. Nyee nye Yehowa, ɖeke megali o,\nnye amesi ɖo kekeli, eye mewɔ viviti, nye amesi wɔ dzɔgbenyuie, eye mehe dzɔgbevɔ̃e vɛ. Nye Yehowa ye wɔ nusiawo katã!\nMi dziƒowo, nuɖuɖu tso dzi me, eye alilikpowo nadza dzɔdzɔenyenye; anyigba neke nu, ne xɔname nado, eye dzɔdzɔenyenye hã namie Nye Yehowa ye wɔe.\nBaba na amesi le dzre hem kple emèla, sonu gaglɛ wònye le anyisonu gaglɛwo dome! Ɖe tsu agblɔ na emela be: Nuka wɔm nèle? alo eƒe dɔwɔwɔ nagblɔ be: Mèto asi oa?\nBaba na amesi gblɔna fofoa be: Nuka la nedzim? eye na nyɔnu be: Nuka ta nèle ku ɖo?\nAle Yehowa, Israel ƒe kɔkɔetɔ kple emèla, gblɔ esi: Mibia nusiwo gbɔna dzɔdzɔ ge la ta se, ke mina makpɔ vinyewo kple nye asinudɔwɔwɔwo ƒe nya gbɔ.\nMenyae le dzɔdzɔenyenye me, eye mala eƒe mɔwo katã. Eyae atso nye du la, eye wòaɖe asi le nye aboyomewo ŋu, menye le ga alo nunana ta o; Yehowa Zebaot ye gblɔe!\nAle Yehowa gblɔ esi: Egipte ƒe adzɔnuwo, Kus kple Sebatɔ ƒlalaawo ƒe viɖe age ɖe asiwò me ahazu tɔwò; woano ga me adze yowòme, eye woade ta agu na wò ahaƒo koko na wò be: Wò ɖeɖe ko gbɔe Mawu le, ɖeke megali o, mawu bubua ɖeke megali o.\nVavãe, wò Israel ƒe Mawu, xɔnametɔ la, Mawu ɣaɣla nenye!\nŊukpe lé wo katã, eye woƒe mo tsi dã; legbamèlawo katã le yiyim le vlododo me.\nYehowa atso xɔname mavɔ aɖe Israel; ŋukpe kple vlododo malé mi tegbetegbe akpɔ o.\nElabena ale Yehowa, dziƒowɔla, eya amesi nye Mawu, eya amesi mè anyigba, eye wòwɔe; eya amesi ɖoe anyi, menye ɖe wòwɔe, be woatsi ƒuƒlu o, ke boŋ ɖe wòmee, be woanɔ edzi la, gblɔ esi: Nyee nye Mawu, ɖeke mekpe ɖe ŋunye o.\nNyemeƒo nu le vivi me le anyigba ƒe teƒe, si do blukɔ o; nyemegblɔ na Yakob ƒe ƒome la be: „Midim yakatsyɔ“ o. Nye Yehowa megblɔ nusi le eme, eye meto nyateƒe.\nMi dukɔwo ƒe ame sisiwo, miƒo ta kpli, eye miva, mi katã milé va! Ame manyanuwo wonye, amesiwo lé woƒe aklama kpakpɛ tikpowo ɖe la, eye wole gbe dom ɖa na mawu, siwo meɖea ame o.\nMigblɔe, eye mihee vɛ, woade adaŋu kple wo nɔewo. Ameka na wose nusiawo gbaɖegbe ke, eye wògblɔe tso blema ke? Nye Yehowa ye, eye mawua ɖeke mekpe ɖe ŋunye o!\nMi anyigba ƒe mlɔenuwo katã, mitrɔ ɖe ŋunye, eye mina woaxɔ na mi; elabena nyee nye Mawu, ɖeke megali o.\nMeta ɖokuinye, nya vava do tso nye nu me, eye matrɔ o be: Klowo katã ata anyi nam, eye aɖewo katã aka atam nam\nahagblɔ bena: Míaƒe dzɔdzɔenyenye kple ŋusẽ le Yehowa gbɔ; amesiwo katã do dziku ɖe eŋu la, ava egbɔ, eye ŋu akpe wo.\nYehowa ye woatsɔ atso afia na Israel ƒe ƒomeawo katã, eye woaƒo adegbe.


Yesu - Wikipedia\nYesu, amesi woga yɔna be Yesu Nazaret-tɔ la, enye ame si enye ame vevietɔwu na Kristotɔwo katã le xexeame godoo. Woga yɔnae be Yesu Kristo hã. Wotsɔ Yesu ŋkɔa tso Helagbe me Ίησους (Iēsous). Yudatɔwo, si gbɔ ŋkɔ sia tso gbã la, yɔnae be יהושע (Yehoshua) alo ישוע (Yeshua). Kristo tso Helagbe Χριστός (christós) me. Esia tso Yudagbe משיח - (machiakh) alo Mesaya, si gɔme enye "amesi wosi ami ɖe ta na".\nAmesiwo dze Yesu Kristo Yome, xɔse ɖe eƒe nufiafiawo dzi kple nusiwo kata͂ woŋlɔ͂ɖi le Biblia me kuɖe eŋu kpakple amesiwo subɔa le habɔbɔ siwo ɖo xɔse siawo la ŋkɔe nye Krisotɔwo.\nKristotɔwo xɔe se be : Yesu Kristo nye Mawu ŋusekatatɔ ƒevi. Èɖi tsò dziƒo va nɔ amegbetɔwo dome. Ènɔ anyigba dzi wɔ ƒe bla etɔ vɔetɔ. Ema yomela, eku eye wòɖii. Le ŋkeke etɔ megbe la, efɔ tso amekukuwo dome. Etrɔ yi dziƒo bɔbɔ nɔ anyi ɖe efofoa Yehowa ƒe ɖusi me. Àtrɔ ava àdrɔnʋɔnu amegbetɔwo katã ne fofoa ɖemɔ ne be woawɔ esia.\nAlẽkplɔlawo va Yesu gbɔ\nKristotɔwo xɔ edzi se be ne ame aɖe xɔ edzi se be Yesu Kristo ye nye Mawu ƒe tenuvi la, amema àxɔ agbemavɔ eye ne wogaku eye wòɖii hã la, ne Yesu Kristo trɔ va ko la, amema ànɔ agbemavɔ le anyigba dzi. Nusi wole be amegbetɔ nanya ye nye be Yesu Kristo ɖeka ye nye mɔla, nyaateƒe la kple agbela.\nNusiwo míenya tso Yesu ŋuti la tso Biblia la ƒe Nyanyuigbalẽ eneawo, si wo le Nubabla yeye la me. Ame geɖe siwo nyaa nu le Biblia la ŋuti, xɔ edzi se bena Yesu enye Yudatɔ, si tso Galelia la. Wo ga xɔe se hã bena eyae enye nufiala, atikewɔla kple dɔyɔla, amesi Yohannes Tsitadela la de tsi ta na, eye wo hee ɖe ati ŋu le Yerusalem, le nunɔla Pontio Pilaté te.\nNusrɔla ʋea ɖewo hã gblɔna bena Yesu ɖeke menɔ anyi le xexeame akpɔ o.\nKristotɔwo ƒe xɔse enye be Yesu enye Mesaya alo Xɔla si ƒe vava wogblɔ daɖi le Nubabla xoxo la me, eye bena éfɔ tso ku me le eƒe hehe ɖe ati ŋu megbe. Eƒe subɔlawo xɔe se be Yesu enye Mawu, vi la ŋutɔ, si va be yea na ɖeɖe amegbetɔwo, eye yea he wo va ye gbɔe. Kristotɔwo ga xɔe se bena ɖetugbui leaƒe ye dzii, eye eƒe agbe kple dɔwɔwɔwo katã na nyagblɔɖi siwo wogblɔ daɖi tso blema ke la, va eme. Wo ga xɔ edzi se bena Yesu ga trɔ yi dziƒo, eye wo gale tɔtrɔ ge ava anyigbaa dzi zi eveliae.\nMɔsilemtɔwo kpɔa Yesu abe nyagblɔɖilawo dometɔ ɖeka ene. Wo me xɔe abe Mawu ŋutɔ alo via ene o. Wo me xɔ edzi se bena wo he Yesu ɖe ati ŋu eye wo ku o. Wo lɔ̃ bena Yesu yi dziƒo eye wo le mɔkpɔm be aga trɔ ava ne xexeame yɔ fũ kple eƒe nuvɔ̃wo.\nWoɖee tso "https://ee.wikipedia.org/w/index.php?title=Yesu&oldid=48722"\nLast edited on 2 Masa 2021, at 10:41\nWotrɔ axa sia susuea le 10:41, 2 Masa 2021.


2 Mose 16:12\nMese Israel-viwo ƒe liʋĩliʋĩlilĩ la. Gblɔ na wo be: Fiẽ la miaɖu lã, eye ŋdi la miaɖu abolo aɖi ƒo, bena miadze sii be, nyee nye Yehowa, miaƒe Mawu la.\nEye Mawu gblɔ be: Kpɔ ɖa, metsɔ nu miemie tseku, siwo katã le anyigba blibo la dzi, kple ati, siwo katã tsena, siwo me ku le la, na mi, bena woanye nuɖuɖu na mi;\n1 Mose 9:3\nNu gbagbe, siwo katã ʋãna, nenema nu siawo katã metsɔ na mi, bena woanye miaƒe nuɖuɖu abe amagbewo ke ene.\nNe mielɔ̃, eye mieɖo to la, ekema miaɖu anyigba ƒe nu nyuitɔ.\n Ke ele nɛ be, wòato Samaria ayi. Ale wòva Samariatɔwo ƒe dua ɖe, si woyɔna be Sixar me, si le ɖe anyigba, si Yakob na via Yosef la ŋuti; eye Yakob ƒe vudo le afima. Eye esi mɔzɔzɔ te ɖeɖi Yesu ŋu la, ebɔbɔ na anyi nenema ke ɖe vudo la to, anɔ gaƒoƒo adelia me. Eye Samaria-nyɔnua ɖe va tsi du ge. Yesu gblɔ nɛ bena: Na ɖem mano. Elabena eƒe nusrɔ̃viwo yi ɖe dua me, be woaƒle nuɖuɖu. Samaria-nyɔnu la gblɔ nɛ bena: Aleke wò, si nye Yudatɔ la, nèle tsi biam nye, si nye Samaria-nyɔnu, be yeano mahã? — Elabena Yudatɔwo kple Samaria-tɔwo menyina o — Yesu ɖo ŋu gblɔ nɛ bena: Ɖe nènya Mawu ƒe nunana la kple amesi nye amesi gblɔ na wò bena: Na ɖem mano la, ne wò boŋ àbiae, eye wòana agbetsi wò. Nyɔnua gblɔ nɛ bena: Aƒetɔ, tsikunu mele asiwò o, eye vudoa me goglo; afika gɔ̃ nèkpɔ agbetsi la tsoe mahã? Alo ɖe nèwu mía fofo Yakob, amesi na vudo la mi, eye eya ŋuta kple viawo kpakple eƒe lãwo no eme tsi mahã? Yesu ɖo ŋu gblɔ nɛ bena: Amesiame, si le tsi sia ƒe ɖe nom la, tsikɔ agawui; ke amesi ke lano tsi, si nye manae ƒe ɖe la, tsikɔ megale eya wu ge akpɔ o vaseɖe mavɔmavɔ me; elabena tsi, si nye manae la, latrɔ azu tsivudo le eme, esi anɔ dzidzim ayi ɖe agbe mavɔ me. Nyɔnua gblɔ nɛ bena: Aƒetɔ, na tsi siam, bena tsikɔ nagawum alo mava afisia tsi du ge o. Egblɔ nɛ bena: Heyi ɖayɔ srɔ̃wò, eye nava afisia. Nyɔnua xɔ dzi, eye wògblɔ nɛ bena: Srɔ̃ mele asinye o. Yesu gblɔ nɛ bena: Egblɔe nyuie bena: Srɔ̃ mele asinye o; elabena ŋutsu atɔ̃ nɔ asiwò kpɔ, eye amesi le asiwò fifia la, menye srɔ̃wo wònye o; èto nyateƒe le esia me. Nyɔnua gblɔ nɛ bena: Aƒetɔ, medze sii bena, nyagblɔɖila nènye. Mia fofowo doa gbe ɖa le to sia dzi, eye miawo miegblɔ bena, teƒe le Yerusalem, afisi wòle be, woaɖo gbe ɖa le. Yesu gblɔ nɛ bena: Nyɔnu, xɔm se bena, gaƒoƒo gbɔna, esi menye to sia dzi alo Yerusalem miado gbe ɖa na Fofo la le o. Miawo la miedoa gbe ɖa na nusi mienya o; miawo la miedoa gbe da na nusi mienya; elabena xoxo la tso Yudatɔwo gbɔ. Gake gaƒoƒo gbɔna, eye wòde azɔ, esi nyateƒegbedoɖalawo ado gbe ɖa na Fofo la le gbɔgbɔ kple nyateƒe me; elabena Fofo la dia gbeɖoɖala siawo tɔgbe. Mawue nye Gbɔgbɔ, eye amesiwo le gbe dom ɖa nɛ la, ele be, woado gbe ɖa le gbɔgbɔ kple nyateƒe me. Nyɔnua gblɔ nɛ bena: Menyae bena, Mesia, si woyɔna be Kristo la gbɔna; ne eyama va la, agblɔ nuwo katã afia mí. Yesu gblɔ nɛ bena: Nye, amesi le nu ƒom kpli wò la, nyee. Wole esia dzi eƒe nusrɔ̃lawo va, eye wòwɔ mo yaa na wo bena, ele nu ƒom kple nyɔnua ɖe, gake amea ɖeke megblɔ bena: Nuka dim nèle alo nuka nu ƒom nèle kplii mahã o. Tete nyɔnu la gblẽ eƒe tsize ɖi, eye wòdzo yi ɖe dua me, eye wògblɔ na ameawo bena: Miva kpɔ amea ɖe, si gblɔ nusiwo katã mewo kpɔ la nam; ɖe menye esia nye Kristo la oa? Tete wodo go le dua me, eye wova egbɔ. Le esia me la nusrɔ̃lawo ɖe kuku nɛ gblɔ bena: Rabi, va ɖu nu. Ke egblɔ na wo bena: Nye la nuɖuɖu le asinye, be maɖu, si miawo mienya o. Eyaŋuti nusrɔ̃lawo gblɔ na wo nɔewo bena: Ɖe amea ɖe na nanee woɖu mahã? Yesu gblɔ na wo bena: Nye nuɖuɖu enye bena, mawɔ amesi dom ɖa la ƒe lɔlɔ̃anu, eye mawu eƒe dɔwɔwɔ la nu.\n Midze agbagba, menye ɖe nuɖuɖu, si gblẽna ta o, ke boŋ ɖe nuɖuɖu, si anɔ anyi hena agbe mavɔ la ta, esi Amegbetɔvi la lana mi; elabena nenem me la ŋu Mawu Fofo la de dzesi!. Tete wogblɔna bena: Nuka miawo, bena mia wɔ Ma wu ƒe dɔwɔwɔwo mahã? Yesu ɖo ŋu gblɔ na wo bena: Esiae nye Mawu ƒe dɔwɔwɔ la bena, miaxɔ amesi wòdɔ ɖa la, dzi ase. Tete wogblɔ nɛ bena: Ekema dzesi ka newɔ, bena míakpɔ, eye miaxɔ dziwò ase mahã? Nuka nèwɔna? Mía fofowo du mana le gbeadzi, abe alesi woŋlɔ di ene bena: „Ena abolo wo tso dziƒo, be woaɖu.“ Yesu gblɔ na wo bena: Vavã, vavã mele egblɔm na mi bena: Menye Mose ye na abolo, si tso dziƒo la mi o, ke boŋ Fofonyee na abolo vavã mi tso dziƒo. Elabena Mawu ƒe abolo la enye esi ɖi tso dziƒo va, eye wòna agbe xexeame. Tete wogblɔ nɛ bena: Aƒetɔ, na abolo sia mí ɖaa. Yesu gblɔ na wo bena: Nyee nye agbebolo la, amesi vaa gbɔnye la, dɔ mele ewu ge akpɔ o; eye amesi le dzinye xɔm le sesem la, tsikɔ mele ewu ge akpɔ o.\nKe eya ɖo eŋu gblɔ bena: Woŋlɔ ɖi bena: „Menye abolo ɖeɖe ko ŋuti ame lanɔ agbe ɖo o, negbe ɖe nya sia nya, si dona tsoa Mawu ƒe nu me la ŋuti.“\nWoayra amesiwo dzɔdzɔenyenye ƒe dɔ kple tsikɔ le wo wum ta; elabena woawoe aɖi ƒo.\nEyakeŋuti mele egblɔm na mi bena: Migatsi dzimaɖi le miaƒe agbe ŋuti, nusi miaɖu kple nusi miano o, alo le miaƒe ame blibo la ŋuti, nusi miata o. Alo agbe mewu nuɖuɖu o ɖe, eye ame blibo la mewu avɔtata o ɖe?\nAma agba ɖeka, si ŋu lɔlɔ̃ kpe ɖo la, nyo wu nyitsu dami, si ŋu fuléle kpe ɖo.\nAnyitsi geɖe nono menyo o; ke nya sesẽwo me dzodzro enye bubu.\nƑoɖilae zɔa anyitsi me, ke dɔwuitɔ la nu vevewo katã vivia enu.\nEya, amesi na nuɖuɖu ŋutilãwo katã, elabena eƒe amenuveve li tegbee.\n Elabena Mawu ƒe nuwɔwɔwo katã nyo, eye womatsri naneke o, nenye be, woxɔe kple akpedada; elabena wokɔ eŋuti to Mawu ƒe nya kple gbedodoɖa me.\n Eye wògayɔ ameha la va egbɔ, gblɔ na wo bena: Mi katã miɖo tom, ne miase nu gome. Naneke meli, si atso gota ayi ɖe ame me, si ate ŋu aƒo ɖii o; ke boŋ nusiwo le go dom tso ame me la, woawoe nye nusiwo ƒoa ɖi ame. Ne amea ɖe to senu ti nɛ la, nesee! Eye esi wòdzo le ameha la gbɔ yi ɖe aƒe me la, eƒe nusrɔ̃lawo bia lo la gɔmee. Eye wògblɔ na wo bena: Ale miawo hã mienye ame masenugɔmewoe nye esi mahã? Alo miedze sii kpɔ bena, nusianu, si tsoa gota yina ɖe ame me la, mate ŋu aƒo ɖii o; elabena menye eƒe dzi me wòyina ɖo o, hafi boŋ eƒe dɔ me wòyina ɖo, eye wòɖadena ɖe kpɔxa, le esia me nuɖuɖuawo katã ŋuti kɔna lena o mahã? Eye wògblɔ bena: Nusi ke doa go tsoa ame me la, eya ƒoa ɖi ame. Elabena tso ame ƒe dzi me ke nu vɔ̃ɖi susuwo doa go tsona, matrewɔwɔwo, fififiwo, amewuwuwo, ahasiwɔwɔwo, ŋubiabiãwo, nu vɔ̃ɖi wɔwɔwo, beble, ahiãdzedze, ŋku vɔ̃ɖi, busubɔbɔ, dàda, movidzɔdzɔ; nu vɔ̃ɖi siawo katã doa go tsoa eme ke, eye woƒoa ɖi ame.


Ke Saul kpɔ dzidzɔ le eƒe wuwu ŋuti. Eye le ŋkeke ma ke dzi yometiti gãa ɖe va hame, si le Yerusalem la dzi, eye wo katã woka hlẽ ɖe Yudea kple Samaria-nutoawo me, negbe apostolowo koe mele me o.\nKe amesiwo katã ɖina be, yewoanɔ agbe ɖe mawusosroɖa nu le Kristo Yesu me la, woati woawo hã yome tsã.\nMiɖo ŋku nya, si megblɔ na mi la dzi bena: Dɔla mewua eƒe aƒetɔ o. Ne woti yonyeme la, woati miawo hã yome, ne wòlé nye nya me ɖe asi la, wòalé miawo hã to me ɖe asi.\nEye le esia ta Yudatɔwo ti Yesu yome, eye wodi be, yewoawui; elabena ewo nusia le Sabat dzi.\n Woayra amesiwo yome wotina le dzɔdzɔenyenye ŋuti la; elabena woawo tɔe nye dziƒofiaɖuƒe la. Woayra mi, ne woadzu mi, eye woati mia yome, eye woaka aʋatso agblɔ nya vɔ̃ bubu ƒomeviwo katã ɖe mia ŋuti le tanye. Dzi nadzɔ mi, eye mitso aseye; elabena miaƒe fetu sɔ gbɔ le dziƒo; elabena nenema ke woti nyagblɔɖila, siwo dze mia ŋgɔ la yomee.\n2 Korintotɔwo 12:10\nEyata mekpɔa ŋudzedze nyui le gbɔdzɔgbɔdzɔwo me, le ŋutasesẽwo me, le hiãkamewo me, le yometitiwo me, le xaxawo me le Kristo ŋuti; elabena ne megbɔdzɔ la, ekema mesẽa ŋu.\nTete Yudatɔwo de zi nyɔnu ŋkutatɔ, siwo vɔ̃a Mawu kple dumegãwo me, eye wona yometiti dzɔ ɖe Paulo kple Barnaba dzi, eye wonyã wo tso woƒe nutoawo me.\nAlo nyagblɔɖilawo dometɔ ka yome mia fofowo meti oa? Eye wowu amesiwo gblɔ nya ɖi le ame dzɔdzɔe la ƒe vava ŋuti, amesi ƒe yomemɔfialawo kple wulawo miawo miezu azɔ;\nKe alesi amesi wodzi le ŋutilã nu la, ti amesi wodzi le Gbɔgbɔ nu la yome tsã la, nenema ke wogale fifia hã.\neye meti mɔ sia yome vaseɖe ku me ke, henɔa ŋutsuwo kple nyɔnuwo siaa biam, eye metsɔa wo dea gaxɔ me,\nAme alesi nu le didim be, yewoadze nyuie le ŋutilã me la, woawoe zi mia dzi, bena miana woatso aʋa na mi, le esia ta ko, bene woagatsɔ Kristo ƒe atitsoga la ati wo yome o.\n Yesu gblɔ bena: Vavã mele egblɔm na mi bena: Amea ɖeke meli, si gblẽ xɔ alo nɔviŋutsuwo alo nɔvinyɔnuwo alo fofo alo dada alo srɔ̃ alo viwo alo agblewo ɖi le nye kple nyanyuie la ŋuti, ne menye bena, ɖe wòaxɔ teƒeɖoɖo alafa le ɣeyiɣi sia me o: Xɔwo kple nɔviŋutsuwo kple nɔvinyɔnuwo kple dadawo kple viwo kple agblewo hekpe ɖe yometitiwo ŋuti, kple agbe mavɔ le xexe, si gbɔna la me.\n Amekae amã mí atso Kristo ƒe lɔlɔ̃ me mahã? Fukpekpe loo alo xaxa alo yometiti alo dɔwuame alo amamanɔnɔ alo ŋɔdzidodo alo yi mahã? Abe alesi woŋlɔ ɖi ene bena: „Ŋutiwò la wowua mí ʋuu le ŋkeke bliboa katã me, wobua mí abe alẽ, siwo woyina wuwu ge la ene.“ Gake le nusiawo katã me míeɖua dzi glo le amesi lɔ̃ mi la ŋuti.\n Azɔ amesiwo ka hlẽ le xaxa, si va le Stefano ŋuti me la, tso me yi vaseɖe Foinike kple Kipro kpakple Antioxia, ke womegblɔ; nya la na amea ɖeke o, negbe na Yudatɔwo ɖeɖe ko. Ke esime wo dome ŋutsua ɖewo tso Kipro kple Kirene va Antioxia la, woƒo nu na Helatɔwo hã hele Aƒetɔ, Yesu ŋuti nyanyuie la gblɔm fia wo. Eye Aƒetɔ ƒe asi li kpli wo, eye ame geɖewo xɔe se, eye wotrɔ va Aƒetɔ la gbɔ.\n eye wòdze anyi, eye wose gbea ɖe le gbɔgblɔm ne bena: Saul, Saul, nuka wo nèle yonyeme tima? Eye wògblɔ bena: Wò amekae, Aƒetɔ? Eye Aƒetɔ la gblɔ bena: Nyee nye Yesu, amesi yome tim nèle; asẽ na wò be, nada afɔkpo nutɔnu.\nKe nye la, nɔviwo, ne megale gbe ƒã ɖem aʋatsotso la, nukaŋuti wogale yonyeme tima? Ekema woɖe atitsoga ƒe nuɖiaɖia ɖa tso.\n Woayra mi, ne woadzu mi, eye woati mia yome, eye woaka aʋatso agblɔ nya vɔ̃ bubu ƒomeviwo katã ɖe mia ŋuti le tanye. Dzi nadzɔ mi, eye mitso aseye; elabena miaƒe fetu sɔ gbɔ le dziƒo; elabena nenema ke woti nyagblɔɖila, siwo dze mia ŋgɔ la yomee.\n1 Tesalonikatɔwo 3:3-4\n bene amea ɖeke nagaʋuʋu le xaxa siawo me o; elabena mia ŋutɔwo mienyae bena, esiawo ke ŋuti woɖo mí ɖo; elabena esime mienɔ mia gbɔ la, miegblɔe ɖi na mi bena, miaɖo xaxa me tsã, abe alesi wòva ve me, eye mienyae hã la ene.\n ke ame bubuwo la woto fewuɖuɖu kple ƒoƒo ƒe dodokpɔ me, ke gawu la bablawo kple gaxɔ me nɔnɔ me; woƒu kpe wo, wodze wo kple laxalaxa, wote wo kpɔ, wowu wo kple yi, wonɔa tsatsam le alẽgbalẽwo kple gbɔ̃gbalẽwo me, le koɖoɖo, xaxa kple fukpekpe me, amesiwo xexeame medzena kura o la, wotra mɔ henɔ tsatsam le gbedziwo kple towo kple agadowo kple anyigba ʋewo me.\n Miɖo ŋku nya, si megblɔ na mi la dzi bena: Dɔla mewua eƒe aƒetɔ o. Ne woti yonyeme la, woati miawo hã yome, ne wòlé nye nya me ɖe asi la, wòalé miawo hã to me ɖe asi. Ke woawo esiawo katã ɖe mia ŋuti le nye ŋkɔ la ta, elabena womenya amesi dom ɖa la o.\n Nɔvi lade nɔvi ku me, eye fofo lade vi asi, ɖeviwo latsi tre ɖe dzilawo ŋuti, eve woatsɔ wo ana woawu Eye wo katã woalé mi ɖe ke me le nye ŋkɔ la ŋuti; ke amesi ke ado dzi vevie vaseɖe nuwuwu la, eya lakpɔ ɖeɖe. Ne woti mia yome le du sia me la, nusi yi ɖe bubua ɖe me; elabena vava mele egblɔm na mi bena: Miele Israel-duawo nu wu ge, hafi amegbetɔvi la nava o.\n Ke nenem nusiawo katã wonye fuɖuame ƒe gɔmedzedze. Le ŋkeke ma me woaɖe mi asi na fukpekpe, eye woawu mi, eye dukɔwo katã woalé fu mi le nye ŋkɔ ŋuti. Ekema woaɖia ame geɖewo nu, eye woade wo nɔewo asi, eye wòalé fu wo nɔewo.\n Ke le nusiawo katã ŋgɔ la woaɖo woƒe asiwo mia dzi, eye woati mia yome, akplɔ mi ayi ɖe ƒuƒoƒewo kple gaxɔwo me, be woade mi asi na fiawo kple mɔ̃mefiawo le nye ŋkɔ la ŋuti. Esia ava mia dzi hena ɖaseɖiɖi. Azɔ la miɖo le miaƒe dzi me be, miagasusu gbã alesi miaɖe mia ɖokui nu o; elabena nye la mana nu kple nunya mi, si ŋuti miaƒe ketɔwo katã mate ŋu atsi tre alo aƒo nu ɖo o. Gake dzilawo kple nɔviŋutsuwo kple ƒometɔwo kple xɔlɔ̃wo ade mi asi, eye woawu mia dometɔa ɖewo. Eye amewo katã woalé fu mi le nye ŋkɔ la ŋuti. Eye miaƒe taɖa ɖeka mele tsɔtsrɔ̃ ge o. Le miaƒe dzigbɔɖanyi me la miaɖe miaƒe luʋɔwo.\n1 Korintotɔwo 4:8-13\n Míeɖi ƒo xoxo, míezu kesinɔtɔwo xoxo, miegblẽa mi ɖi ɖua fia; ɖe miaɖu fia gɔ̃, bene miawo hã míaɖu fia kpakpli mi la, ne anyo! Elabena mele susum bena, Mawu tsɔ mí apostolowo wɔ mamletɔwo, abe amesiwo woɖo anyi na ku ene, elabena míezu nukpɔkpɔ na xexeame kple mawuɖɔlawo kple amewo siaa. Míenye bometsilawo le Kristo ŋuti, ke miawo la nunyalawo míenye le Kristo me; miawo la miegbɔdzɔna, ke miawo la miesẽa ŋu; wobua mi, ke miawo la woɖoa vlo mi. Vaseɖe gaƒoƒo sia dzi la dɔ kple tsikɔ wua mí, eye miezɔa amama, eye woƒoa mí kple kɔ, eye nɔƒe gobia ɖeke meli na mi o. Eye míedzea agbagba, eye míetsia mía ŋutɔwo míaƒe asiwò wɔa dɔ; ne wodzu mí la, míeyrana; ne woti mía yome la, mieɖoa dzi tsɔnɛ; ne wodo busu mi la, míeɖea kuku; míezu abe xexe sia me ƒe aɖukpodzinuwo ene, amewo katã ƒe gbeɖuɖɔ vaseɖe egbegbe sia.\n Ke miɖo ŋu tsã ŋkeke, siwo me miedo dzi le heʋli geɖe le fukpekpewo me, le esime woklẽ ɖe mia me megbe la; eye wotsɔ ŋukpedodowo kple xaxawo wɔmi du ƒe nukpɔkpɔ, eye míezu amesiwo wowɔ nenema ke la ƒe hadelawo. Elabena gatɔwo hã ƒe nu wɔ nublanui na mi, eye miedo dzi kple dzidzɔ le mia ŋutinuwo haha me, esi mienya bena, ŋutinu, siwo nyo wu, eye wonɔa anyi ɖaa la, li na mi le dziƒo.\n amesiwo ɖu fiaɖuƒewo dzi to xɔse me, wowɔ dzɔdzɔenyenyedɔwo, woxɔ ŋugbedodowo, womiã nu na dzatawo, wotsi dzo ƒe ŋusẽ nu, wòsi le yi nu, wogazu sesĩe tso gbɔdzɔgbɔdzɔ me, wosẽ ŋu le aʋawɔwɔ me, eye wòsi futɔwo ƒe aʋakɔwo. Nyɔnuwo xɔ woƒe ame kukuwo agbagbe le tsitretsitsi me. Ke wowɔ tu ame bubuwo, eye wogbe xɔxɔ, bene woakpɔ tsitretsitsi, si nyo wu; ke ame bubuwo la woto fewuɖuɖu kple ƒoƒo ƒe dodokpɔ me, ke gawu la bablawo kple gaxɔ me nɔnɔ me; woƒu kpe wo, wodze wo kple laxalaxa, wote wo kpɔ, wowu wo kple yi, wonɔa tsatsam le alẽgbalẽwo kple gbɔ̃gbalẽwo me, le koɖoɖo, xaxa kple fukpekpe me, amesiwo xexeame medzena kura o la, wotra mɔ henɔ tsatsam le gbedziwo kple towo kple agadowo kple anyigba ʋewo me.\n Le ɣemaɣi me fia Herodes ɖo asi hamevia ɖewo dzi, bena yeasẽ ŋuta le wo ŋu. Eye wòwu Yakobo, Yohanes nɔvi la, kple yi. Ke esi wòkpɔ be, edze Yudatɔwo ŋu la, eyi dzi be, yealé Petro hã. Ke enye amɔwɔ maʋãmaʋã ƒe ŋkekewo. Eye esi wobu esi me la, etsɔe de gaxɔ me, eye wòtsɔe de asi na asrafoha ene, siwo dome ɖesiaɖe me asrafo ene nɔna la, bena woadzɔ eŋu, eye wòdi be, yeaɖee afia dukɔ la le ŋutitoto ŋkeke la megbe. Eye wodzɔ Petro ŋu le gaxɔ me; gake hame la le gbedodoɖa dzi vevie na Mawu ɖe eta. Ke gbesigbe Herodes le eɖe ge ɖe go afia ƒe zã me la, Petro le alɔ̃ dɔm hele babla kple kɔsɔkɔsɔ eve le asrafo eve dome, eye dzɔlawo le ʋɔtrua nu hele gaxɔ la ŋuti dzɔm. Eye kpɔ ɖa, Aƒetɔ ƒe dɔlaa de le tsitre de egbɔ, eye kekeli klẽ ɖe gaxɔa me. Eye wòƒo Petro ƒe axada me henyɔe golɔ bena: Tsi tre kaba! Eye eƒe kɔsɔkɔsɔ ge le eƒe asiwò ŋu. Eye dɔla la gblɔ nɛ bena: Bla wò ali dzi, eye nado wò atokotawo! Eye wòwɔ nenema. Eye wògblɔ ne bena: Do wò awu ʋlaya la, eye nadze yonyeme. Eye wòdo go dze eyome, eye menyae bena, nusi va me to mawudɔla dzi la, ele me vavã o, ke ebu xa bena, ŋutega yekpɔ. Ke esi woto dzɔla gbãtɔwo kple eveliawo ŋu yi la, wova gagbo, si dze ŋgɔ dua la nu, eye eya ŋutɔ ʋu eɖokui na wo; eye esi wodo go la, woto ablɔ ɖeka me, eye kasia mawudɔla la dzo le egbɔ. Eye esi Petro ƒe mo kɔ la, egblɔ bena: Azɔ menyae vavã bena, Aƒetɔ la dɔ eƒe dɔla ɖa, eye wõɖem tso Herodes si me kpakple Yudatɔwo katã ƒe mɔkpɔkpɔ me. Eye esi wòle eŋuti bum la, eva Maria, Yohanes, si woyɔna be Marko la, dada ƒe xɔ nu, afisi ame geɖewo ƒo ƒu do hele gbe dom ɖa la. Eye esi wòƒo agboa la, nyɔnudɔlaa ɖe, si ŋkɔ nye Roda la, va do gbee. Eye esi wòdze si Petro ƒe gbe la, meʋu agbo la o le dzidzɔ, si wòkpɔ la ŋuti; ke eƒu du yi ɖe eme, eye wòka ta na wo bena, Petro le tsitre ɖe agbo la nu. Woawo gblɔ nɛ bena: Aɖaʋa dzem nèle. Ke ekã ɖe edzi bena, ele me nenema. Gake woawo gblɔ bena: Eƒe mawudɔlae. Ke Petro gale eƒoƒo dzi, eye esi wòʋui, eye wokpɔe la, kuvia ɖo wo. Eye wòɖo asi wo dzi bena, woazi ɖoɖoe, eye wòxlẽ alesi Aƒetɔ la kplɔe do goe tso gaxɔa me la, fia wo. Eye wògblɔ bena: Mika nusiawo ta na Yakobo kple nɔviawo. Eye wòdzo le afima yii afi bubu. Ke esi ŋu ke la, menye dzidzi via ɖee ƒo asrafoawo le nusi wo Petro la ŋuti o. Eye esi Herodes du, eye mekpɔe o; la, edrɔ̃ ʋɔnu dzɔlawo, eye wòde se bena, woakplɔ wo ayi amewuƒe. Eye wòdzo le Yudea yi Kaisarea, eye wòna afima.\n Ke Saul, si galé ŋɔdzidodo kple hlɔ̃dodo ƒe gbɔgbɔtsixe ɖe ƒo ɖe Aƒetɔ la ƒe nusrɔ̃lawo ŋuti la, yi ɖe nunɔlagã gbɔ, eye wòbia agbalẽwoe bena, yeayi Damasko ɖe ƒuƒoƒeawo me, ne yeakpɔ amesiwo le nenem mo sia dzi, ŋutsuwo kple nyɔnuwo la, ne yeabia wo akplɔ va Yerusalem. Ke esi wòle mea dzi, eye wògogo Damasko la, kasia keklẽ tso dziƒo klẽ ƒo xlãe; eye wòdze anyi, eye wose gbea ɖe le gbɔgblɔm ne bena: Saul, Saul, nuka wo nèle yonyeme tima? Eye wògblɔ bena: Wò amekae, Aƒetɔ? Eye Aƒetɔ la gblɔ bena: Nyee nye Yesu, amesi yome tim nèle; asẽ na wò be, nada afɔkpo nutɔnu. Eye esi wòle dzodzom nyanyanya, eye dzidzi ƒoe la, egblɔ bena; Aƒetɔ, nuka dim nèle, be mawɔ? Eye Aƒetɔ la gblɔ nɛ bena: Tsi tre, eye nayi ɖe dua me, eye woagblɔ nusi ele be, nawɔ la na wò. Ke ŋutsu, siwo le mɔ zɔm kplii la, tsi tre ɖi nu maƒomaƒoe; wole gbe la sem, gake womelé amea ɖeke kpɔm o. Tete la Saul tsi tre tso anyigba; ke esi wòdu ŋku la, mekpɔ amea ɖeke o, eye wòlé eƒe alɔnu, eye wokplɔe yi Damasko. Eye ŋkeke etɔ̃ sɔŋ mekpɔ nu kpɔ o, meɖu naneke o, eye meno naneke hã o. Eye nusrɔ̃laa ɖe le Damasko, eŋkɔe nye Anania, eye Aƒetɔ la gblɔ nɛ le ŋutega me bena: Anania! Eye wògblɔ be: Kpɔ ɖa, nyee nye esi, Aƒetɔ! Eye Aƒetɔ la gblɔ ne bena: Tsi tre, eye nayi ablɔ, si woyɔna be dzɔdzɔe la me, eye nabia amea ɖe, si ŋkɔ nye Saul tso Tarso la ta se le Yuda-ƒe me; elabena kpɔ ɖa, ele gbe ɖom ɖa, eye wòkpɔ ŋutsua ɖe le ŋutega me, amesi ŋkɔ nye Anania la, gbɔna egbɔ, eye wòle asi dam ɖe edzi, bena wòagakpɔ nu. Ke Anania xɔ edzi gblɔ bena: Aƒetɔ, mese le ame geɖewo nu le ŋutsu sia ŋuti, alesi wòwɔ vɔ̃ geɖe ɖe wò ame kɔkɔe, siwo le Yerusalem la ŋu; eye afisia hã ekpɔ ŋusẽ tso nunɔlagãwo gbɔ, be woabia amesiwo katã yɔa wò ŋkɔ dzi.\nElabena miese nye tsãnyinɔnɔ le Yudatɔnyenye me bena, meɖikpi ti Mawu ƒe hame la yome akpa, eye megblɔe.\n Eye ŋlɔ ɖo ɖe hame, si le Smirna la, ƒe dɔla bena: Amesi nye gbãtɔ kple mlɔetɔ, amesi ku, eye wògbɔ agbe la, eyae gblɔ esiawo bena: Menya wò dɔwɔwɔwo kple wò xaxa kpakple wò ahedada — ke kesinɔtɔ nenye hafi — kple amesiwo gblɔna be, Yudatɔwo yewonye, eye womenyee o, ke boŋ Satana ƒe ƒuƒoƒe wonye la ƒe busubɔbɔ. Megavɔ̃ fu, siwo nava kpe la, ƒe ɖeke o. Kpɔ ɖa, Abosam latsɔ mia dome amea ɖewo ade gaxɔ me, bene woate mi akpɔ, eye míakpɔ xaxa ŋkeke ewo. Nanye nuteƒewɔla yiɖase ɖe ku me, eye mana agbefiakuku wò!\n Nye la mebu le ɖokuinye me bena, ele nam be, mawɔ nu geɖe, siwo atsi tre ɖe Yesu, Nazaretetɔ la, ƒe ŋkɔ la ŋuti. Nusi mewo hã le Yerusalem; eye mede ame kɔkɔewo dometɔ geɖewo gaxɔ me le ŋusẽ, si mexɔ tso nunɔlagãwo gbɔ la nu; eye ne wole wo wu ge la, melɔ̃na de edzi. Eye mese ŋuta le wo ŋu enuenu le ƒuƒoƒeawo katã, eye mezia wo dzi, bena woagblɔ busunya, eye esi meku tsu gɔ̃ hã ɖe wo ŋuti la, metia wo yome yia du bubuwo ke hã me.\nLe ɣemaɣi me fia Herodes ɖo asi hamevia ɖewo dzi, bena yeasẽ ŋuta le wo ŋu.\nle ŋuʋaʋã nu la hame yometila menye; le dzɔdzɔenyenye, si le sea me nu la mokaka manɔŋutɔ menye.


Nyɔ! | June 8, 2000\nGBE BUBU Afrikaans Albanian China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Croatian Czech Danish Dutch Estonian Eŋlisi Eʋegbe Finnish Franse Georgian German Hiligaynon Hungarian Igbo Indonesian Italian Japanese Korean Latvian Lithuanian Norwegian Polish Portuguese Romanian Russian Slovak Slovenian Spanish Swahili Swedish Ukrainian\n‘Ade Mía Dzi ne Míewɔ Wo’\nNufialagã Anatoly P. Zilber, si nye zimenɔla na Dɔléle Sesẽwo Gbɔkpɔƒe kple Amedealɔ̃meƒe le Petrozavodsk Yunivɛsiti kple Dukɔa ƒe Kɔdzi le Karelia, Russia, kafu Yehowa Ðasefowo gblɔ be: “Womemua aha o, womenoa atama o, ga mebiãa ŋu na wo o, womegbea woƒe ŋugbedodowo dzi wɔwɔ alo ɖia aʋatso ɖase o . . . Womenye vivime kɔmama o, ke boŋ wonye dukɔmevi sedziwɔlawo.” Egblɔ kpee be: “Bubu le [wo] ŋu, dzi dzɔa wo, eye wotsia dzi ɖe ŋutinya, agbalẽŋɔŋlɔ, nutata, kple agbe ƒe akpa vovovoawo ŋu.” Emegbe esi nufialagã la gblɔ tɔtrɔ nyui siwo Ðasefoawo he vɛ le dɔwɔwɔname ʋumazamazãe me megbe la, egblɔ be: “Ne míagblɔ Voltaire ƒe nyawo bubui la, míate ŋu agblɔ be ne ɖe Yehowa Ðasefowo meli o la, ɖeko míato mɔ aɖe dzi awɔ wo.”\nAtsyɔ̃ɖoɖo Me Tsonu Yea?\nLondon ƒe The Times gblɔ be afɔkpa siwo gɔme tri kple afɔkpa kɔkɔ, “siwo sɔhɛ siwo tsia dzi ɖe atsyɔ̃ɖoɖo ŋu lɔ̃a dodo” hea nuveviwɔame siwo ade 10,000 vɛ le Britain ƒe sia ƒe. Steve Tyler, si nye Britaintɔwo ƒe Dedienɔnɔ Dɔwɔha ƒe nyanuɖela gblɔ be: “Nuvevi siwo wɔa ame wue nye tɔtɔ si vaa afɔkɔe ŋu kple afɔ ŋeŋe, gake afɔkpa siawo ate ŋu ana dzime dɔlélewo hã, vevietɔ le nyɔnuvi sue siwo ƒe ametia kpɔtɔ le tɔtrɔm gome.” Le Japan la, afɔkpa siwo gɔme tri na nyɔnu eve ku le dzinu siwo va yi nyitsɔ laa me gɔ̃ hã. Le nudzɔdzɔ ɖeka me la, abɔdzokpo dɔwɔla si xɔ ƒe 25, si do afɔkpa si gɔme tri ade sentimita 125 la ɖiɖi dze anyi hegba ta, eye emegbe wòku. Ðetugbi aɖe hã ku esime ʋu si me wònɔ la va lɔ kɔnkreti-ti aɖe le esi ʋukula la mete ŋu tɔ ʋua kaba o le afɔkpa si gɔme tri sentimita 150 si wòdo ta. Be amewo nagahe afɔkpawɔlawo yi ʋɔnui o la, wo dometɔ aɖewo dze nuxlɔ̃amenyawo kaklã ɖe woƒe afɔkpawo ŋu.\nAƒemedɔ Siwo Ðeviwo Awɔ\nThe Toronto Star ka nya ta be “dzila geɖe siwo li egbea siwo ɣeyiɣi mesuna o metsia dzi be yewoana dɔ yewo viwo woawɔ le aƒeme o.” Jane Nelsen, si ŋlɔ agbalẽ si nye Positive Discipline gblɔ be togbɔ be aƒemedɔwo “manye nu vevitɔ kekeake na ɖeviwo o hã la, ena wokana ɖe wo ɖokui dzi hedea asixɔxɔ wo ɖokui ŋu.” Numekuku aɖe si dze le magazine si nye Child me gblɔ be aƒemedɔ aɖewo siwo woana ɖevi siwo xɔ ƒe eve va ɖo etɔ̃ ate ŋu anye fefenuwo fɔfɔ ada ɖe wo nɔƒe kple awu ƒoɖiwo dada ɖe nu ƒoɖiwo daɖoƒe. Ðevi siwo xɔ ƒe etɔ̃ va ɖo atɔ̃ ate ŋu aɖo kplɔ̃, afɔ nuɖugbawo yi nuklɔƒe eye woakplɔ afisi wofe le. Amesiwo xɔ tso ƒe 5 va ɖo 9 ate ŋu aɖo woa ŋutɔ ƒe aba, afɔ gbeɖuɖɔwo, aho gbewo, eye esiwo xɔ ƒe 9 va ɖo 12 ate ŋu awɔ dɔwo abe nuɖugbawo kɔklɔ atutu wo ŋu, gbeɖuɖɔ tsɔtsɔ ƒu gbe, sɔgbewo ƒoƒo, kple nu kpɔkplɔ ene. Nelsen gblɔ kpee be “eɖea vi be nàɖo ɣeyiɣi si wòle be woawu dɔa nu.”\nSɔhɛwo Kple Nuvlowɔwɔ\nNumekuku aɖe si Scotland Dziɖuɖua wɔ ɖee fia be le Scotland la, ŋutsuvi 85 le alafa me kple nyɔnuvi 67 le alafa me siwo xɔ tso ƒe 14 va ɖo 15 gblɔ be yewo wɔ nu vlo le ƒe si va yi me. Glasgow ƒe nyadzɔdzɔgbalẽ si nye The Herald ka nya ta be le sukuvi 1,000 siwo wobia gbee tso suku vovovo ade me la, wo dometɔ 12 le alafa me koe gblɔ be yewo mewɔ nu vlo aɖeke kpɔ o. Le nu vlo siwo wowɔ dome la, ŋutsuviawo dometɔ 69 le alafa me kple nyɔnuviawo dometɔ 56 le alafa me gblẽ nunɔamesiwo dome. Ŋutsuvi 66 le alafa me kple nyɔnuvi 53 le alafa me fi nuwo le fiasewo me, eye wo dometɔ afã kloe fi nuwo le suku. Nu vlo bubu siwo wowɔe nye dzotɔtɔ amewo ƒe nunɔamesiwo kple avuwɔnuwo tsɔtsɔ wɔ nu vevi amewoe. Sɔhɛ siwo xɔ ƒe siawo gblɔ be nusi koŋ na yewowɔ nu vlo mawoe nye hatiwo ƒe nyaƒoɖeamenu, eye le amesiwo xɔ wu ƒe 15 gome la, anɔ eme be nusi ta koŋue nye be woakpɔ ga atsɔ aƒle atikemuame si zazã va zu numame na woe.\nTso blema ke la, ƒewuiviwo ƒe aglãdzedze mebɔ le Japan o. Gake sukunufiala siwo katã le Japan ka nya ta be eva le sesẽm ɖe dzi be woana woawɔ nu ɖe ɖoɖo nu le sukuxɔwo me le sukuviwo ƒe momadzeanyi kple aglãdzenuwɔnawo ta. Tokyo dugãa ƒe dziɖulawo bia gbe sukuvi siwo xɔ ƒe 9, 11, kple 14 be woanya alesi wosena le wo ɖokui me ɖe ame bubuwo ŋu. Le The Daily Yomiuri ƒe nya nu la, wo dometɔ 65 le alafa me gblɔ be yewo xɔlɔ̃wo ƒe nya ti yewo, 60 le alafa me gblɔ be yewo dzilawo ƒe nya ti yewo, eye 50 le alafa me gblɔ be yewoƒe nufialawo ƒe nya ti yewo. Wo dometɔ 40 le alafa me gblɔ be yewomete ŋu ɖua yewoƒe dziku dzi o. Sukuvi 1 le 5 ɖesiaɖe me gblɔ be ne yewo do dziku la, yewo gbaa nuwo.\n“Dɔlekui Manyatalenu Aɖe”\nNew Scientist ka nya ta be: “Dɔlékui manyatalenu aɖe le ʋu siwo woɖe le amewo ŋu la me ɖom le xexeame katã. Ame aɖeke menya ne dɔlékui sia si woyɔna be ‘TT’ gblẽa nu o, gake wole vɔvɔ̃m be ate ŋu ana aklãdɔléle.” Wotsɔ ŋkɔ na dɔlékuia be TT, si nye ŋɔŋlɔdzesi siwo dze Japantɔ si ƒe ʋu me wokpɔ dɔlékuia le zi gbãtɔ la ƒe ŋkɔwo gɔme, eye wokpɔe le “ʋunalawo kple dɔnɔ siwo ŋu aklãdɔléle le siwo wodo ʋu na la siaa ŋu.” Numekuku si wowɔ ɖee fia be dɔlékuia le ame 102 siwo na ʋu le California la dometɔ 8 ŋu, eye wonye amesiwo dodokpɔ ɖee fia be dɔlékui, siwo ƒe ɖee nye HIV kple aklãdɔlelé siwo nye hepatitis B kple C mele woƒe ʋu me o. Wobu akɔnta be amesiwo xɔnɛ ƒe agbɔsɔsɔme anɔ ame 2 le alafa me le Britain, ame 4 va ɖo 6 le alafa me le France, ame 8 va ɖo 10 le alafa me le United States, ame 13 le alafa me le Japan. Nyatia gblɔ be dzɔdzɔmeŋutinunyala siwo le “nu srɔ̃m tso TT ŋu le xexeame katã di be yewoaɖɔ ŋu ɖo be woagade vɔvɔ̃ lãme na amewo o,” ke boŋ wodi be “yewoaku nu me akpɔ nenye be dɔlékuia gblẽa nu le lãmesẽ ŋu.”\nKɔmega si Xɔa Lãwo Ðe Agbe\nEva dzɔ be lãnyilawo ƒe lãwo ƒe vi siwo amegãxiwo léna le South Africa ƒe nuto aɖewo me ƒe sia ƒe la ƒe agbɔsɔsɔ gogo alafa memama 40 vɔ. Menye ɖeko esia gblẽa nu le amewo ŋu le ganyawo gome o ke ena amegãxiwo dzi ɖe edzi hã. Agbagba siwo wodze be woatsrɔ̃ amegãxiawo medze edzi o, eye wògblẽ nu le lã wɔadã bubuwo ŋu gɔ̃ hã. Gake wodze aɖaŋu hewɔ egbɔkpɔnu nyui aɖe le nyitsɔ laa ƒewo me. Enye kɔmega aɖe si woxa gobaa si dede mesẽ akpa o eye woate ŋu azãe le mɔ bubu nu, eye alẽawo te ŋu tsana kplii evɔ mewɔa nuvevi amegãxi la hã o. Ðeko wòxea mɔ na amegãxi la be wòagalé alẽa awui o. Le Natal Witness nyadzɔdzɔgbalẽ ƒe nya nu la, lãnyila siwo zã kɔmegaawo “ka nya ta be amegãxiawo dzudzɔ alẽawo wuwu kura enumake.” Eye esi wònye nugbagbewo abe nudzodzoewo, lã suewo abe afiwo ene, kple lã kuku siwo amegãxiawo ɖuna xoxoxo koe wova ɖuna ta la, woƒe xexlẽme dzi le ɖeɖem kpɔtɔ.\nNational Geographic ka nya ta be ʋaʋã ƒomevi aɖe li si ƒe ŋutinu si me wòɖaa azi toe nye “esi me tomenu sesẽ siwo nye manganese alo zinc le si wɔe be wòsẽ.” Ʋaʋã ƒomevi sia zãa eƒe tsyo tsɔ ɖea do ɖe ati me eye wòɖaa aziawo ɖe nudzodzoe siwo ɖua ati ƒe ŋɔvi siwo le atia me dzi alo ɖe wo ŋu. Donald Quicke, si le Britain Dukɔa ƒe Kɔledzi gblɔ be: “Wo dometɔ aɖewo te ŋu ɖea do ɖe ati siwo sẽ me wòdea sentimeta 7.6.” Ne ʋaʋã ƒe aziawo ƒo vi la, woɖua atiɖuŋɔvi siawo eye wozãa woƒe nu ƒe akpa siwo tomenu siwo wokpɔ tso ŋɔviawo ɖuɖu me na wòsẽ la tsɔ ɖua atia hedoa goe.\nIndia ƒe “Ŋkubiãnya si Mele Nyanya O”\nThe Times of India ka nya ta be “togbɔ be wowɔ ŋgɔyiyiwo le lãmesẽnyawo gome eye nu le edzi dzem na amewo wu le ƒe ʋɛ siwo va yi me hã la, nunyuimakpɔɖui kpɔtɔ nye ‘ŋkubiãnya si mele nyanya o’ le India.” Ga si India buna le lãmesẽnyawo kple dɔmawɔmawɔ gome le nunyuimakpɔɖui ta la wu dɔlar miliɔn 230. Le nyatakakaa nu la, ɖevi siwo le India siwo mexɔ ƒe ene haɖe o dometɔ siwo wu 50 le alafa me mekpɔa nu nyui ɖuna o, vidzĩ siwo wodzina dometɔ 30 le alafa me “ƒe kpekpeme medea alesi wòdze be wòanɔ kura o,” eye ʋu mele lãme na nyɔnuawo dometɔ 60 le alafa me o. Meera Chatterjee, si nye hadomeŋgɔyiyiwɔwɔ ŋuti nunyala bibi le Xexeame ƒe Gadzraɖoƒe Gã gblɔ be “menye ɖeko nunyuimakpɔɖui gblẽa amewo kple ƒomewo ƒe agbe dome o ke enaa ga si wogblẽ ɖe sukudede ŋu hã meɖea vi o eye wòna womewɔa ŋgɔyiyi le hadome kple ganyawo gome hã o.”\nDzi Medzɔa Nunɔlawo Oa?\nZi etɔ̃ le ƒe ade siwo va yi me la, wowɔ numekuku aɖe le France, ku ɖe nukpɔsusu si le amewo si le nunɔlawo ŋu la ŋuti. Abe alesi wotae ɖe Katolikotɔwo ƒe nyadzɔdzɔgbalẽ si nye La Croix me ene la, numekuku yeyetɔ kekeake si wowɔ ɖee fia be Fransetɔ 45 le alafa me mebua nunɔlawo be dzi dzɔa wo alo woƒe dzi dzea eme o. Amewo gabua nunɔla be elɔ̃a ame eye wòɖoa to. Gake nyadzɔdzɔgbalẽa gblɔ be “Fransetɔ geɖe va le wo bum be womehiã le hadome o” eye ame 56 le alafa me koe bunɛ be enye “Mawu ƒe ɖasefo le anyigba dzi.” Dukɔa me tɔ siwo mede 1 le 3 ɖesiaɖe me o kple sɔlemedela 51 le alafa me koe gblɔ be yewoade dzi ƒo na yewo viŋutsu alo ƒometɔ be wòava zu nunɔla.\ng00 6/8 axa 28-29\nNe Dɔmavɔleameŋu Dze Ƒomea Me Tɔ aɖe Dzi\nDɔmavɔleameŋu—Ƒomea ƒe Agbae\nAlesi Ƒomewo Wɔna Nɔa Te Ðe Dɔmavɔleameŋu Nu\nVifofo Sisilawo—Ðe Woate Ŋu Asi Vavãa?\nKristotɔwo ƒe Lɔlɔ̃ Nɔ Te Ðe Dzoto Nu\nÐe Mawu Trɔna?\nÐe Dzinua Kpɔa Ŋusẽ Ðe Wò Agbe Dzia?\nAlesi Míaƒe Ƒomea Wɔ Gava Wɔ Ðeka\nÐe Susu Le Nɔnɔmetɔtrɔ Nufiafia Mea?\nTelevision Zazã le Ŋuɖɔɖɔɖo Me\n“Nusita Wòle Be Míalé Ŋku Ðe Mawu ƒe Dɔ Wɔnukuwo Ŋu”\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo MAGAZINEWO June 8, 2000\nƉoe Ɖe Amewo Ɖoe Ɖe Amewo MAGAZINEWO June 8, 2000\nMAGAZINEWO June 8, 2000


Yeremia 51 - Holy Bible [Ewe Bible 1913] - (Yer 51)\nAle Yehowa gblɔ esi: Manyɔ nugblẽla ƒe gbɔgbɔ ɖe Babel kple amesiwo le nye futɔwo ƒe domedomee la ŋu.\nMadɔ amedzrowo ɖe Babel ŋu, ne woagbɔe, eye woadi gbolo eƒe anyigba, elabena woaƒo ɖe edzi le dzɔgbevɔ̃egbe tso goawo katã me.\nAŋutrɔdalawo nehe da me ɖe amesi he da me kple amesi le gawu me la ŋu! Migakpɔ woƒe ɖekakpuiwo ta o, eye mitsrɔ̃ woƒe aʋakɔ blibo la;\nne ame tsiaʋawo nanɔ Kaldea-nyigba dzi, eye amesiwo woda nui lã, nanɔ woƒe ablɔwo me.\nKe woƒe Mawu, Yehowa Zebaot, megblẽ Israel kple Yuda ɖi wonye ahosi o; elabena anyigba ma ɖi to geɖe ɖe Israel ƒe kɔkɔetɔ la ŋu.\nMisi dzo le Babel, eye amesiame neɖe eƒe agbe, ne míagatsrɔ̃ ɖe woƒe vodadawo me o, elabena Yehowa ƒe hlɔ̃biaɣi enye esia; nusi wòwɔ la, eya teƒe woaɖo nɛ.\nSikakplu enye Babel le Yehowa si me, si na anyigba blibo la mũ aha; dukɔwo no eƒe wein, eyata dukɔwo le ya mum sagãsagã ɖo.\nZi ɖeka kasia Babel ge dze anyi hegbã. Mifa avi ɖe eŋu, miɖatsɔ atike vɛ hena eƒe veveseseawo, ɖewohĩ eƒe lãme ahaya.\nMiehe, míada gbe le Babel ŋu, ke hayahaya mele eŋu o; eyata migblẽè ɖi, eye mia dome amesiame neyi eƒe anyigba dzi, elabena eƒe ʋɔnudɔdrɔ̃ de dziƒo ke, eye wòɖatɔ alilikpowo.\nYehowa he míaƒe nya dzɔdzɔe ɖe go, miva, ne míaɖaxlẽ nusi Yehowa, mia Mawu, wo la afia le Zion.\nMinyre aŋutrɔwo, mikpla akpoxɔnuwo! Yehowa nyɔ Media-fiawo ƒe gbɔgbɔ, eye wode adaŋu ɖe Babel ŋu, be woagblẽe; elabena Yehowa ƒe hlɔ̃biabiae, hlɔ̃biabia ɖe eƒe gbedoxɔ nue.\nMitu aflaga ɖe Babel-gliwo dzi, mina dzɔlawo nasɔ gbã ɖe edzi, miɖo gbetakpɔlawo, eye miɖe amewo ɖo xa me; elabena Yehowa ɖo ta me, eye awɔ nusi wògblɔ ɖe Babeltɔwo ŋu la hã ade goe.\nWò amesi le lɔ gãwo to, eye kesinɔnu ɖo agbogbo ɖe asiwò, wò nuwuwu ɖo, eye dzidze, si nu woalã wò ɖo la ɖe!\nYehowa Zebaot la eƒe agbe be: Ne metsɔ amewo yɔ wò taŋ abe ʋetsuviwo ene hã la, woatso ayiboopɛɛ ɖe ŋuwò!\nEya amesi tsɔ eƒe ŋusẽ wɔ anyigba, tsɔ eƒe nunya ɖo xexeame anyi, eye wòtsɔ eƒe gɔmesese keke dziƒo mee.\nEƒe gbeɖeɖe nana tsiwo ɖina hoo le dziƒo, eye wònana atu hona yia dzi tso anyigba ƒe mlɔenu; ewɔa dzikedzo kpena ɖe tsidzadza ŋu, eye wòɖea ya donae tsoa eƒe nudzraɖoƒe.\nAmegbetɔwo katã dzɔa lã le woƒe nunya me, eye ŋukpe léa legbakɔlawo katã, elabena alakpa enye nusi wokɔna, eye gbɔgbɔa ɖeke menɔa eme o.\nNu dzodzroawo wonye, dɔwɔwɔ, si ŋu woaɖe alɔme le la wonye; woatsrɔ̃ le gbesigbe woahe to na wo.\nKe Yakob ƒe gome mele abe woamawo ene o, elabena eyama nye nuwo katã wɔla, eye Israel enye eya ŋutɔ ƒe ƒome; Yehowa Zebaot enye eƒe ŋkɔ.\nZũ kple aʋawɔnu nènye nam, wòe matsɔ agbã dukɔwoe gudugudu, eye wòe matsɔ atsrɔ̃ fiaɖuƒewoe.\nWòe matsɔ agba sɔ kple edola, eye wòe matsɔ agba tasiaɖam kple emenɔla;\nwòe matsɔ agba ŋutsu kple nyɔnu, wòe matsɔ agba amegã ɖeɖi kple ɖevi, eye wòe matsɔ agba ɖekakpui kple ɖetugbi;\nwòe matso agba lãkplɔvi kple lãha, wòe matsɔ agbã agbledela kple eƒe lãwo, eye wòe matsɔ agba anyigbanunɔla kple amegãwo.\nKe mahe to na Babel kple Kaldeatɔwo katã le mia ŋku me le woƒe vɔ̃, siwo katã wowɔ ɖe Zion ŋu la ta, Yehowa ye gblɔe.\nYehowa be: Kpɔ ɖa, maƒo ɖe dziwò, wò togblẽnu, si tsrɔ̃ anyigba blibo la, maɖo nye asi ɖa ɖe ŋuwò ahamli wò tso agakpe dzi aƒu anyi, eye matsɔ wò awɔ to fiafiãe,\nale be womagatsɔ wò kpea ɖeke awɔ dzogoekpe alo gɔmeɖokpee o, elabena azu gbegbe tegbee, Yehowa ye gblɔe.\nMitu aflaga ɖe anyigba dzi, miku kpẽ le dukɔwo dome, mikɔ dukɔwo ŋu ɖe eŋuti, miyɔ fiaɖuƒewo ɖe eŋuti tso Ararat, Mini kple Askenas, miɖo aʋafiawo ɖe eŋuti, eye mikplɔ sɔwo vɛ abe ʋetsuvi tofuwo ene!\nMikɔ dukɔwo ŋu ɖe eŋuti, Media-fiawo, woƒe anyigbanunɔlawo kple woƒe amegãwo katã kpakple woƒe fiaɖuƒe ƒe anyigba blibo la!\nTete anyigba ʋuʋu, eye dzidzi ƒoe, elabena Yehowa wo eƒe tame, si wòɖo ɖe Babel ŋu, be yeana Babel-nyigba nazu gbegbe, eye ame navɔ le edzi la dzi.\nBabel-kalẽtɔwo dzudzɔ aʋawɔwɔ, wobɔbɔ no woƒe mɔ̃wo me, eye ŋusẽ vɔ le wo ŋu wozu nyɔnugbɔmewo; wotɔ dzo woƒe nɔƒewo, eye wòŋe woƒe gametiwo.\nDuƒula yi ɖakpe duƒula, eye duxɔla yi ɖakpe duxɔla, ne woagblɔ na Babel-fia be, wòxɔ eƒe du la le goawo katã me,\nwòxɔ tɔtsoƒewo, wòtɔ dzo tɔʋuwo, eye dzi ɖe le aʋawɔlawo ƒo.\nElabena ale Yehowa Zebaot, Israel ƒe Mawu la, gblɔ esi: Babel-nyɔnuvi le abe lugbɔƒe le ɣeyiɣi, si me woƒoa eme dana ɖi la ene; esusɔ vie ko, ne nuŋeɣi naɖo nɛ.\nBabel-fia Nebukadnezar ɖu mí, etsrɔ̃ mi, eye wòtsɔ mí wɔ goe ƒuƒlui, emi mi abe ʋɔ ene, etsɔ míaƒe nu viviwo yɔ eƒe ƒodoe, eye wònyã mí de gbe.\nZion-nyɔnu negblɔ be: Ŋuta, si wosẽ le ŋunye, kple nye ŋutilã neva Babel dzi! Yerusalem negblɔ be: Nye ʋu neva Kaldeatɔwo dzi!\nEyata ale Yehowa gblɔ esi: Madrɔ̃ wò nya, eye mabia hlɔ̃ na wò, mana woƒe atsiaƒu naƒu kplakplakpla, eye woƒe vudo namie.\nBabel azu anyiglãgo kple amegãxiwo nɔƒe, azu gbegbe kple tsiãdonu, eye ame avɔ le eme.\nWo katã le xɔxlɔ̃m abe dzatawo ene, eye wole gbe tem abe dzataviwo ene.\nYehowa be: Ne woƒe lãme tɔ dzo la, matu aglo na wo, eye mana woamu aha, ne woada alɔ̃ tegbetegbe, eye womaganyɔ akpɔ o.\nMana woakplɔ wo ayi wuƒe abe alẽviwo, agbowo kple gbɔ̃tsuwo ene.\nAleke asi su Sesax dzi, eye woxɔ anyigba blibo la ƒe adegbeƒonu, aleke Babel zu ŋɔdzidonu le dukɔwo dome ale?\nAtsiaƒu ƒo ɖe Babel dzi, eye eƒe tsotsoewo ƒe nyanyrã nyẽ tsyɔ edzi.\nEƒe duwo zu gbegbe, kuɖiɖinyigba kple tagba, anyigba, si dzi amea ɖeke mele o, eye amegbetɔvia ɖeke metona yina o.\nMahe to na Babel ƒe Bel, maɖe nusi wòmi la le nu me ne, eye dukɔwo magaƒo zi ɖe eŋu azɔ o; Babel ƒe gliwo hã amũ.\nNye dukɔ, midzo le egbɔ, eye amesiame neɖe eƒe agbe tso Yehowa ƒe dɔmedzoe heliheli la nu!\nNe nyaa ɖe ɖi le ƒe si me, eye nya bubu ɖi le ƒe keme me, ŋutasesẽ le anyigba dzi, eye dziɖula tso ɖe dziɖula ŋu la, dzi megaɖe le mia ƒo o, eye vɔvɔ̃ megaɖo mi le nya, si miese le anyigba dzi la la o.\nEyata kpɔ ɖa, ŋkeke li gbɔna, eye mahe to na Babel ƒe legbawo, ŋukpe alé eƒe anyigba blibo la, eye eƒe ame tsiaʋawo katã atsi eme.\nDziƒo kple anyigba kple edzi nuwo katã atso aseye ɖe Babel ŋu; elabena nugblẽla atso anyiehe ava ƒo ɖe edzi, Yehowa ye gblɔe.\nIsrael ƒe ame tsiaʋawo, ele na Babel hã be, woatsi aʋa, abe alesi anyigba blibo la ƒe amewo tsi aʋa le Babel ta ene.\nMi amesiwo si le yi nu, midzo, eye migatɔ ɖi o! Miɖo ŋu Yehowa le adzɔge, eye Yerusalem nenɔ ta me na mi!\nŊukpe lé mí, elabena ele na mí be, míase vlodoame kple to; ŋukpe tsyɔ mo na mí, elabena ame tutɔwo va ƒo ɖe Yehowa ƒe aƒemenu kɔkɔeawo dzi.\nYehowa be: Kpɔ ɖa, ŋkeke li gbɔna, eye mahe to na woƒe legbawo, eye ame tsiaʋawo anɔ ŋeŋem le anyigba blibo la dzi.\nNe Babel lia dziŋgɔli me, eye eƒe mɔ̃ sesẽwo mele lialia o hã la, nugblẽla atso gbɔnye ava ƒo ɖe edzi, Yehowa ye gblɔe.\nMiƒu to anyi, ɣli ɖi tso Babel, eye mumũ gãa ɖe tso Kaldea-nyigba dzi!\nElabena Yehowa atsrɔ̃ Babel, eye wòatsi eƒe hoowɔwɔ nu, eƒe tsitsotsoewo adze agbo abe lɔ gãwo tɔ ene, eye woƒe gbeɖeɖe nu asẽ.\nElabena nugblẽla aƒo ɖe Babel dzi, eye wòaɖe aboyo eƒe kalẽtɔwo, eye woƒe dawo aŋe, elabena Mawu nuteƒeɖola enye Yehowa, eye ahe to kokoko.\nEye mana aha woƒe tatɔwo kple woƒe nunyalawo, woƒe anyigbanunɔlawo kple woƒe amegãwo kpakple woƒe kalẽtɔwo woano amu, eye woadɔ alɔ̃ tegbetegbe, womaganyɔ o; fia, si ŋkɔ nye Yehowa Zebaot lae gblɔe.\nAle Yehowa Zebaot gblɔ esi: Woagbã Babel ƒe gli kekeawo vaseɖe agunu ke, eye woatɔ dzo eƒe agbo kɔkɔwo, ale be wòanye ɖeko dukɔwo wɔ dɔ ɖe ya me, eye anyigbadzitɔwo ku kutri hena dze.\nNyagblɔɖila Yeremya ƒe nya, si wòtsɔ de se na Seraya, Maxseya vi, Neriya ƒe vi, esime woa kple Yuda-fia Zedekiya woyina Babel le eƒe fiaɖuɖu ƒe ƒe enelia me, eye Seraya nye mɔzɔmegã la, enye si.\nTete Yeremya ŋlɔ dzɔgbevɔ̃e, siwo katã le Babel dzi va ge la, ɖe agbalẽ me; eya nye nya, siwo katã woŋlɔ ɖe Babel ŋu.\nEye Yeremya gblɔ na Seraya bena; Ne èva Babel la, ekema ɖo ŋu anyi, eye naxlẽ nya siawo katã\ngblɔ bena: Yehowa, wòe gblɔ ɖe teƒe sia ŋu be, yeatsrɔ̃e, ne amea ɖeke maganɔ anyi o, amegbetɔwo kple lãwo siaa, eye wòanye gbegbe tegbee.\nEye ne èxlẽ agbalẽ sia vɔ la, ekema bia kpe ɖe eŋu, natsɔe aƒu gbe ɖe Frat me\nagblɔ bena: Ale dzɔgbevɔ̃e, si mahe va wo dzi la, anyrɔ Babel ɖe toe, magaɖo ɖe dzi akpɔ o, eye enu ayi. Yeremya ƒe nyawo seƒe enye si.


Mateo 5 | Biblia Le Internet Dzi | Xexe Yeye Gɔmeɖeɖe (1984)\nGBE BUBU Afrikaans Albanian Amerika Tokunɔgbe Amharic Arabic Armenian Aymara Azerbaijani Azerbaijani (Cyrillic) Baoule Bassa (Cameroon) Batak (Karo) Batak (Toba) Bicol Bislama Brazil Tokunɔgbe Britain Tokunɔgbe Bulgarian Cambodian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitumbuka Cibemba Croatian Czech Dangme Danish Drehu Dutch Efik Estonian Eŋlisi Eʋegbe Fijian Finnish Franse Ga Georgian German Germany Tokunɔgbe Greek Guarani Gujarati Gun Haitian Creole Hebrew Hiligaynon Hindi Hiri Motu Hungarian Icelandic Igbo Iloko Indonesian Isoko Italian Japanese Javanese Kabiye Kannada Kazakh Kikamba Kikaonde Kikongo Kikuyu Kiluba Kinyarwanda Kirghiz Kiribati Kirundi Kongo Korean Kwanyama Laotian Latvian Lingala Lithuanian Luganda Lunda Luo Luvale Macedonian Malagasy Malay Malayalam Maltese Marathi Marshallese Maya Moore Myanmar Ndebele Ndebele (Zimbabwe) Nepali Nias Norwegian Nyaneka Nzema Oromo Ossetian Otetela Pangasinan Papiamento (Curaçao) Persian Poland Tokunɔgbe Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Romanian Russian Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Silozi Sinhala Slovak Slovenian Solomon Islands Pidgin Spanish Sranantongo Swahili Swahili (Congo) Swati Swedish Tagalog Tahitian Tajiki Tamil Tatar Telugu Tetun Dili Thai Tigrinya Tiv Tok Pisin Tongan Tshiluba Tshwa Tsonga Turkish Turkmen Tuvaluan Twi Tzotzil Ukrainian Umbundu Urdu Uzbek Venda Vietnamese Wallisian Waray-Waray Xavante Xhosa Yoruba Zapotec (Isthmus) Zulu\n5 Esi wòkpɔ amehaawo la, eyi ɖe to la dzi; eye esi wòbɔbɔ nɔ anyi la, eƒe nusrɔ̃lawo va egbɔ; 2 eye wòke nu hete nufiafia wo be: 3 “Dzidzɔtɔwoe nye ame siwo nyae be gbɔgbɔmenuwo hiã yewo, elabena woawo tɔe nye dziƒofiaɖuƒe la. 4 “Dzidzɔtɔwoe nye ame siwo le nu xam, elabena woafa akɔ na wo. 5 “Dzidzɔtɔwoe nye ame fafawo, elabena woanyi anyigba la dome. 6 “Dzidzɔtɔwoe nye ame siwo dzɔdzɔenyenye ƒe dɔ kple tsikɔ le wuwum, elabena woana woaɖi ƒo. 7 “Dzidzɔtɔwoe nye nublanuikpɔlawo, elabena woakpɔ nublanui na wo. 8 “Dzidzɔtɔwoe nye ame siwo dza le dzi me, elabena woakpɔ Mawu. 9 “Dzidzɔtɔwoe nye ŋutifafawɔlawo, elabena woayɔ wo be ‘Mawu ƒe viwo.’ 10 “Dzidzɔtɔwoe nye ame siwo yome wotina le dzɔdzɔenyenye ta, elabena woawo tɔe nye dziƒofiaɖuƒe la. 11 “Dzidzɔtɔwoe mianye ne amewo do vlo mi, eye woti mia yome, eye woka aʋatso gblɔ nya vɔ̃ ɖe sia ɖe ƒomevi ɖe mia ŋu le tanye. 12 Dzi nedzɔ mi, eye miti kpo kple dzidzɔ, elabena miaƒe fetu lolo le dziƒowo; elabena nenema kee woti nyagblɔɖila siwo do ŋgɔ na mi hã yome. 13 “Miawoe nye anyigba ƒe dze; ke ne dze bu eƒe ŋusẽ ɖe, nu kae woawɔ nɛ be wòagatrɔ azu dze? Womagate ŋu azãe na naneke o, ɖeko woatsɔe aƒu gbe ɖe xexe be amewo nazɔ edzi. 14 “Miawoe nye xexea ƒe kekeli. Womate ŋu aɣla du si le to dzi la o. 15 Ne wosi akaɖi la, wometsɔnɛ dana ɖe nudokusi te o, ke ɖe akaɖiti dzi boŋ, eye wòklẽna ɖe ame siwo katã le aƒea me la dzi. 16 Nenema kee mina miaƒe kekeli naklẽ le amewo ŋkume, bene woakpɔ miaƒe dɔwɔwɔ nyuiwo, eye woatsɔ ŋutikɔkɔe ana mia Fofo si le dziƒowo. 17 “Migasusu be ɖe meva Se la kple Nyagblɔɖilawo ɖe ge ɖa o. Nyemeva be maɖe wo ɖa o, ke boŋ be mana woava eme; 18 elabena vavã mele egblɔm na mi be, ele bɔbɔe be dziƒo kple anyigba nu nava yi kaba wu be ŋɔŋlɔdzesi suetɔ ɖeka, alo ŋɔŋlɔdzesi aɖe si le Sea me ƒe kakɛ aɖe, nu nayi le mɔ aɖe nu, hafi nu siwo katã woŋlɔ ɖe eme la nava eme. 19 Eya ta ame si dana le se siawo dometɔ suetɔ ɖeka gɔ̃ hã dzi, eye wòfiaa nu amewo nenema la, woayɔe be ‘suetɔ’ le dziƒofiaɖuƒea gome. Gake ame si wɔna ɖe wo dzi, eye wòfiaa wo amewo la, woayɔ ame sia be ‘gã’ le dziƒofiaɖuƒe la gome. 20 Elabena mele egblɔm na mi be, ne miaƒe dzɔdzɔenyenye mewu agbalẽfialawo kple Farisitɔwo tɔ o la, miele yiyi ge ɖe dziƒofiaɖuƒe la me akpɔ gbeɖe o. 21 “Miese be wogblɔ na blematɔwo be, ‘Mele be nàwu ame o; ke ame si wu ame la, adze ʋɔnudɔdrɔ̃.’ 22 Gake nye ya mele egblɔm na mi be, ame si le dɔmedzoe dom ɖe nɔvia ŋu la, woabia akɔntae le ʋɔnudrɔ̃ƒe; eye ame sia ame si agblɔ gbɔɖiamenya aɖe ɖe nɔvia ŋu atsɔ ado ŋukpee la, woabia akɔntae le Ʋɔnudrɔ̃ƒe Kɔkɔtɔ ŋkume; eye ame sia ame si agblɔ be, ‘Èdzɔ lã ŋutɔ!’ la, adze na Gehena* si me dzo le la. 23 “Eya ta ne ètsɔ wò nunana gbɔna vɔsamlekpuia gbɔ, eye nèɖo ŋku edzi le afi ma be nya aɖe le nɔviwò si ɖe ŋuwò la, 24 ekema gblẽ wò nunana la ɖe afi ma le vɔsamlekpuia ŋgɔ, eye dzo nàyi; wɔ ŋutifafa kple nɔviwòa gbã, eye emegbe ne ètrɔ gbɔ la, nàtsɔ wò nunana la ana. 25 “Ne ame aɖe sama wò, eye mia kplii mieyina ʋɔnudrɔ̃ƒe la, dzra mia kplii dome ɖo kaba le mɔa dzi, bene ame si sama wò la nagatsɔ wò ade asi na ʋɔnudrɔ̃la, ne ʋɔnudrɔ̃la hã natsɔ wò ade asi na atikplɔtɔ, ne woatsɔ wò aƒu gbe ɖe gaxɔ me o. 26 Vavã mele egblɔm na wò be: Mèle go do ge le afi ma akpɔ o va se ɖe esime nàxe gaku sue, si meɖi naneke o la, ƒe mamlɛtɔ gɔ̃ hã. 27 “Miese be wogblɔ be, ‘Mele be nàwɔ ahasi o.’ 28 Gake nye ya mele egblɔm na mi be, ame sia ame si yia edzi nɔa ŋku lém ɖe nyɔnu aɖe ŋu, si na wòdzroe la, ewɔ ahasi kplii xoxo le eƒe dzi me. 29 Eya ta ne wò ɖusimeŋku ma le nukikli zum na wò la, hoe, eye nàtsɔe aƒu gbe ɖa le ɖokuiwò ŋu. Elabena ne èbu wò ŋutinuwo dometɔ ɖeka la, aɖe vi geɖe na wò wu, be woatsɔ wò ŋutilã blibo la katã aƒu gbe ɖe Gehena. 30 Nenema kee ne wò nuɖusi le nukikli zum na wò la, lãe, eye nàtsɔe aƒu gbe ɖa le ɖokuiwò ŋu. Elabena ne èbu wò ŋutinuwo dometɔ ɖeka la, aɖe vi geɖe na wò wu, be wò ŋutilã blibo la katã nayi Gehena. 31 “Gawu la, wogblɔ be, ‘Ame si gbe srɔ̃a la, nena srɔ̃gbegbalẽe.’ 32 Ke nye ya mele egblɔm na mi be, ame sia ame si gbe srɔ̃a, ne menye le agbe gbegblẽ nɔnɔ ta o la, de nyɔnua ahasiwɔwɔ ƒe afɔku me, eye ame sia ame si ɖe nyɔnu si wogbe la, ewɔ ahasi. 33 “Miese hã be wogblɔ na blematɔwo be, ‘Mele be nàka atam agbe edziwɔwɔ o, ke boŋ be ele be nàwɔ adzɔgbe siwo nèɖe na Yehowa la dzi.’ 34 Gake nye ya mele egblɔm na mi be: Migata nu kura o, eɖanye dziƒo o, elabena Mawu ƒe fiazikpui wònye; 35 alo anyigba o, elabena eƒe afɔɖodzinue; alo Yerusalem o, elabena Fia gã la ƒe due. 36 Eye mele be nàta wò ta hã o, elabena màte ŋu atrɔ ɖakui ɖeka wòanɔ ɣie alo yibɔ o. 37 Mina miaƒe Ɛ̃ nanye Ɛ̃ ko, eye miaƒe Ao nanye Ao ko, elabena nu si wu esiawo la, vɔ̃ɖitɔ la gbɔe wòtso. 38 “Miese be wogblɔ be, ‘Ŋku ɖe ŋku teƒe, eye aɖu ɖe aɖu teƒe.’ 39 Ke nye ya mele egblɔm na mi be: Migatsi tsitre ɖe ame vɔ̃ɖi la ŋu o; ke boŋ ame sia ame si ƒo wò ɖusi tome la, trɔ ekemɛ hã nɛ. 40 Eye ne ame aɖe di be yeahe wò ayi ʋɔnu ne yeaxɔ wò awutewui la, tsɔ wò awudziwui hã nɛ; 41 eye ne ŋusẽtɔ aɖe zi dziwò be nàwɔ dɔ aɖe na ye ahazɔ kpli ye kilometa ɖeka la, zɔ kilometa eve kplii. 42 Na nu ame si le nu biam wò, eye mègagbe nudodo na ame si di be nàdo nu na ye dememaxɔmaxɔe la o. 43 “Miese be wogblɔ be, ‘Ele be nàlɔ̃ hawòvi, eye nàlé fu wò ketɔ.’ 44 Ke nye ya mele egblɔm na mi be: Miyi edzi mialɔ̃ miaƒe futɔwo, eye mianɔ gbe dom ɖa ɖe ame siwo tia mia yome la ta; 45 bene miaɖee afia be mienye mia Fofo si le dziƒowo la ƒe viwo, elabena enana eƒe ɣe dzena na ame vɔ̃ɖiwo kple ame nyuiwo, eye wònana tsi dzana na ame dzɔdzɔewo kple ame madzɔmadzɔwo. 46 Elabena ne ame siwo lɔ̃a mi koe mielɔ̃na ɖe, fetu kae miekpɔna? Ðe nudzɔlawo hã mewɔa nenema ke oa? 47 Eye ne mia nɔviwo koe miedoa gbe na ɖe, nu tɔxɛ kae wònye wɔm miele? Ðe dukɔwo me tɔwo hã mewɔa nenema ke oa? 48 Eya ta ele be mianɔ blibo, abe ale si mia Fofo si le dziƒo la le bliboe ene.


Romatɔwo 1 | Biblia Le Internet Dzi | Xexe Yeye Gɔmeɖeɖe (1984)\n1 Paulo, Yesu Kristo ƒe kluvi si woyɔ be wòanye apostolo, ame si woɖe ɖe vovo hena Mawu ƒe nya nyui, 2 si ŋugbe wòdo ɖi tsã to eƒe nyagblɔɖilawo dzi le Ŋɔŋlɔ kɔkɔeawo me, 3 tso Via ŋu, ame si tso David ƒe dzidzime la me le ŋutilã nu, 4 gake woto ŋusẽ me yɔe be Mawu ƒe Vi le kɔkɔenyenye ƒe gbɔgbɔ la nu to tsitretsitsi tso ame kukuwo dome dzi—ɛ̃, Yesu Kristo mía Aƒetɔ la, 5 ame si dzi míeto xɔ amenuveve kple apostolonyenye, bene xɔse ƒe toɖoɖo nanɔ anyi le dukɔwo katã dome le eƒe ŋkɔ la ŋu, 6 dukɔ siwo dome miawo hã mienye ame siwo woyɔ be miava nye Yesu Kristo tɔ le— 7 le esia ŋlɔm na ame siwo katã le Roma, siwo nye Mawu ƒe lɔlɔ̃tɔwo, siwo woyɔ be woava zu ame kɔkɔewo: Amenuveve kple ŋutifafa si tso Mawu mía Fofo kple Aƒetɔ Yesu Kristo gbɔ la, woana mi. 8 Gbã la, medaa akpe na nye Mawu to Yesu Kristo dzi le mi katã ta, elabena wole nu ƒom tso miaƒe xɔse ŋu le xexe blibo la katã me. 9 Elabena Mawu, ame si metoa nye gbɔgbɔ dzi wɔa subɔsubɔdɔ kɔkɔe na le nya nyui si ku ɖe Via ŋu gome, ye nye ɖasefo nam, le ale si meyɔa mia ŋkɔ madzudzɔmadzudzɔe le nye gbedodoɖawo me ŋu, 10 henɔa kuku ɖem be, ne enye Mawu ƒe lɔlɔ̃nu la, wòadze edzi nam mlɔeba be mava mia gbɔ. 11 Elabena ele dzroyem vevie be makpɔ mi, be mana gbɔgbɔmenunana aɖe mi, bene ŋusẽ naɖo mia ŋu; 12 alo be dzidedeƒo na ame nɔewo boŋ nayi edzi le mia dome; ame sia ame to nɔvia ƒe xɔse me, mia tɔ kple tɔnye siaa. 13 Gake nɔviwo, nyemedi be miado kpo nu sia nyanya o be, meɖoe zi geɖe be mava mia gbɔ, bene makpɔ kutsetse aɖe le miawo hã mia dome, abe ale si mekpɔe le dukɔ bubuawo me ene hafi, gake woxe mɔ nam va se ɖe fifia. 14 Helatɔwo kple Barbaratɔwo siaa, nunyalawo kple ame manyanuwo siaa, ƒe fenyilae menye: 15 eya ta mele didim vevie be magblɔ nya nyui la na mi ame siwo le Roma afi ma la hã. 16 Elabena nya nyui la mekpea ŋu nam o; le nyateƒe me la, enye Mawu ƒe ŋusẽ si wòtsɔna xɔa ame sia ame si si xɔse le la ɖe agbe, Yudatɔ gbã, kple Helatɔ hã; 17 elabena woto edzi le Mawu ƒe dzɔdzɔenyenye ɖem le fiafiam le xɔse ta yina xɔse me, abe ale si woŋlɔe ɖi ene be: “Gake ame dzɔdzɔe la—xɔsee ana wòanɔ agbe.” 18 Elabena wole Mawu ƒe dziku ɖem le fiafiam tso dziƒo ɖe ame siwo le nyateƒe la tem ɖe to le mɔ madzɔmadzɔ nu la ƒe mawumavɔ̃mavɔ̃ kple madzɔmadzɔnyenye katã ŋu, 19 elabena nu si woate ŋu anya tso Mawu ŋu la dze le wo dome, elabena Mawu na wòdze na wo. 20 Elabena eƒe nɔnɔme makpɔmakpɔawo dzena gaglãa wokpɔna tso xexea wɔwɔ dzi heyina, elabena wodzena wokpɔna le nu siwo wòwɔ la me, ɛ̃, eƒe ŋusẽ mavɔmavɔ kple Mawunyenye la dzena, ale be womate ŋu ado taflatsɛ o; 21 elabena togbɔ be wonya Mawu hã la, womedo eyama ɖe dzi abe Mawu ene o, eye womeda akpe nɛ hã o, ke boŋ woƒe tamebubu zu dzodzro, eye woƒe dzi masenugɔme la do viviti. 22 Togbɔ be wogblɔna be yewonye nunyalawo hã la, wozu bometsilawo, 23 eye wotrɔ Mawu magblẽmagblẽ la ƒe ŋutikɔkɔe wòzu nu si le abe amegbetɔ si gblẽna, kple xewo, kple lãfɔnewo, kple nu siwo tana ene la, ƒe nɔnɔme. 24 Eya ta le woƒe dziwo ƒe nudzodzrowo nu la, Mawu ɖe asi le wo ŋu na makɔmakɔnyenye, bene woado vlo woawo ŋutɔwo ƒe ŋutilãwo, 25 wo ame siwo tsɔ Mawu ƒe nyateƒe la ɖɔ li aʋatso, eye wode ta agu na nuwɔwɔ hewɔ subɔsubɔdɔ kɔkɔe nɛ ɖe Ame si wɔ nuwo la teƒe, si nye yayratɔ tso mavɔ me yi mavɔ me. Amen. 26 Esia tae Mawu ɖe asi le wo ŋu na gbɔdɔdɔ ƒe dzodzro siwo nye ŋukpenanuwo, elabena woƒe nyɔnuwo trɔ ale si woazã wo ɖokuiwo le dzɔdzɔme nu la wòzu esi mele dzɔdzɔme nu o; 27 nenema kee ŋutsuwo kura gɔ̃ hã wɔ nu si mele dzɔdzɔme nu o esi wogblẽ nyɔnuwo ɖi, eye ŋutsuwo kple ŋutsuwo le fiefiẽm adãtɔe le woƒe dzodzro sesẽwo me ɖe wo nɔewo ŋu, eye wole nu ɖigbɔwo wɔm hele woƒe vodada ŋuti teƒeɖoɖo blibo, si dze la, xɔm le wo ɖokuiwo me. 28 Eye ale si ko womelɔ̃ be yewoaxɔ Mawu ŋuti sidzedze vavãtɔ o la, Mawu hã ɖe asi le wo ŋu na tamesusu ƒe nɔnɔme si medzea eŋu o, be woawɔ nu siwo mesɔ o, 29 esi woyɔ fũu kple madzɔmadzɔnyenye, vɔ̃ɖinyenye, ŋubiabiã, nu vɔ̃ɖi wɔwɔ katã; woyɔ fũu kple ŋuʋaʋã, amewuwu, dzrewɔwɔ, amebeble, susu vɔ̃ɖiwo ŋu bubu; wonye sakplisalawo, 30 ameŋugblẽlawo, ame siwo léa fu Mawu, ame mabuamewo, ɖokuidoɖedzilawo, adegbeƒolawo, ame siwo toa nu vɔ̃ɖiwo vanɛ, ame siwo meɖoa to wo dzilawo o, 31 ame masenugɔmewo, ɖoɖodzidalawo, ame siwo melɔ̃a ame ƒe nya o, ame makpɔnublanuiwo. 32 Togbɔ be ame siawo nya Mawu ƒe ɖoɖo dzɔdzɔe la nyuie, be ame siwo wɔa nu siawo la dze ku hã la, menye ɖeko woyia edzi wɔa wo o, ke wolɔ̃na ɖe edzi na ame siwo wɔa wo la hã.


“Na Míaƒe Xɔse Nadzi Ðe Edzi”—Luka 17:5 | Gbetakpɔxɔ\nÐe Nèkpɔnɛ Be Mawu Le Asi Kpem Ðe Ŋuwòa?\n“Na Míaƒe Xɔse Nadzi Ðe Edzi”\nSubɔ Yehowa Susuhenuwo Manɔmee\nDi Ɣeyiɣi Nàde Ŋugble Le Gbɔgbɔmenuwo Ŋu\nMide “Bubu Ame Siawo Ƒomevi Ŋu Vevie”\nAGBEMEŊUTINYA Enyo Nam Be Mate Ðe Mawu Ŋu\n“Ðekemanyala Xɔa Nya Sia Nya Dzi Sena”\nGbetakpɔxɔ—Tata Si Míesrɔ̃na | October 2015\nGBE BUBU Afrikaans Cambodian Chitonga Chokwe Chol Cibemba Cinyanja Dangme Eŋlisi Eʋegbe Franse Ga Garifuna Greenlandic Hmong (Ɣi) Iban Italian Karen (S'gaw) Kikaonde Kikongo Kiluba Kimbundu Kisonge Kongo Kwangali Kwanyama Lamba Laotian Lingala Lunda Luvale Maltese Mam Mambwe-Lungu Mauritian Creole Mazatec (Huautla) Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Ndebele Ndonga Ngabere Nyaneka Nzema Otetela Pidzin (Kamerun) Portuguese Quechua (Ancash) Quechua (Ayacucho) Quechua (Cuzco) Sepedi Sesotho (Lesotho) Setswana Silozi Spanish Swahili (Congo) Swati Tahitian Tlapanec Tojolabal Totonac Tshiluba Tsonga Twi Umbundu Venda Wayuunaiki Xhosa Zulu\n“Kpe ɖe ŋunye le afi si mehiã xɔse le!”—MARKO 9:24.\nHADZIDZI: 81, 135\nNu ka tae wòle vevie be míado ŋusẽ míaƒe xɔse?\nNu kawoe atu míaƒe xɔse ɖo?\nNu kae aɖee afia be xɔse sesẽ le mía si?\n1. Nu ka tae xɔse hiã vevie ɖo? (Kpɔ nɔnɔmetata si le nyati sia ƒe gɔmedzedze.)\nÈBIA ɖokuiwò kpɔ be, ‘Ðe Yehowa axɔm ɖe agbe le xaxa gã la mea?’ Apostolo Paulo gblɔ be nu vevi aɖe si míehiã hafi ate ŋu atsi agbe ye nye xɔse. Egblɔ be: “Ne xɔse mele ame si o la, mate ŋu adze Mawu ŋu nyuie o.” (Hebritɔwo 11:6) Ðewohĩ awɔ na wò be esia le bɔbɔe, gake nyateƒeae nye be, “menye amewo katã sie xɔse le o.” (2 Tesalonikatɔwo 3:2) Mawunyakpukpui eve siawo kpe ɖe mía ŋu míekpɔ nu si tae wòle vevie be míado ŋusẽ míaƒe xɔse.\n2, 3. (a) Nu ka tae wòle vevie be míado ŋusẽ míaƒe xɔse? (b) Biabia kawo mee míadzro?\n2 Apostolo Petro ƒo nu tso “xɔse si wodo kpɔ” ŋu. (Xlẽ 1 Petro 1:7.) Xaxa gã la te tu mí, eye míedi be míanye “ame siwo si xɔse le, si ana woaxɔ mí ɖe agbe.” (Hebritɔwo 10:39) Eya ta ele be míaku kutri ado ŋusẽ míaƒe xɔse fifia. Míedi be woaɖo eteƒe na míawo hã le míaƒe Fia Yesu Kristo ƒe ɖeɖefia la me. Eya ta abe ŋutsu si ƒo koko na Yesu be wòana xɔse geɖe ye ene la, mía dometɔ ɖe sia ɖe ate ŋu aɖe kuku be: “Kpe ɖe ŋunye le afi si mehiã xɔse le!” (Marko 9:24) Alo míate ŋu agblɔ abe apostoloawo ene be: “Na míaƒe xɔse nadzi ɖe edzi.”—Luka 17:5.\n3 Míadzro nyabiase siwo gbɔna me le nyati sia me: Nu kawoe atu míaƒe xɔse ɖo? Nu kae aɖee afia be xɔse sesẽ le mía si? Nu ka tae míate ŋu aka ɖe edzi be Mawu aɖo to mí ne míebiae be wòana míaƒe xɔse nadzi ɖe edzi?\nEDZEA MAWU ŊU NE MÍETU MÍAƑE XƆSE ÐO\n4. Ame kawo ƒe kpɔɖeŋue ate ŋu atu míaƒe xɔse ɖo?\n4 Esi xɔse le vevie ŋutɔ ta la, Yehowa na woŋlɔ ame siwo ɖo xɔse ƒe kpɔɖeŋu ɖi la ƒe ŋutinya geɖe ɖe Biblia me. Eye “woŋlɔ wo ɖi be woatsɔ afia nu mí.” (Romatɔwo 15:4) Kpɔɖeŋu si Abraham, Sara, Isak, Yakob, Mose, Rahab, Gideon, Barak kple ame bubu geɖewo ɖo ɖi la ate ŋu ado ŋusẽ míaƒe xɔse. (Hebritɔwo 11:32-35) Tsɔ kpe ɖe blema kpɔɖeŋu siawo ŋu la, mía nɔvi geɖewo hã ɖo xɔse ƒe kpɔɖeŋu wɔdɔɖeamedziwo ɖi egbea. * (Kpɔ etenuŋɔŋlɔa.)\nMía nɔvi geɖewo ɖo xɔse ƒe kpɔɖeŋu wɔdɔɖeamedziwo ɖi egbea\n5. Aleke Eliya ɖee fia be yexɔ Yehowa dzi se vevie ŋutɔ? Nya kae wòle be nàbia ɖokuiwò?\n5 Biblia me kpɔɖeŋu ɖekae nye nyagblɔɖila Eliya. Esi nèle eƒe ŋutinyaa ŋu bum la, de dzesi nɔnɔme vovovo atɔ̃ siwo me wòɖee fia le be yexɔ Yehowa dzi se vevie. (1) Esi Eliya gblɔ na Fia Ahab be Yehowa ana ku naɖi le anyigbaa dzi la, egblɔe kakaɖedzitɔe be: “Zi ale si Yehowa, Israel ƒe Mawu, ame si mesubɔna le agbe la, zãmu alo tsi madza le ƒe siawo me o.” (1 Fiawo 17:1) (2) Eliya nyae nyuie be Yehowa akpɔ ye kple ame bubuwo ƒe nuhiahiãwo gbɔ le kuɖiɣia. (1 Fiawo 17:4, 5, 13, 14) (3) Eliya ka ɖe edzi be ŋusẽ le Yehowa si be wòagbɔ agbe ahosi la ƒe viŋutsuvia. (1 Fiawo 17:21) (4) Exɔe se bliboe be Yehowa ana dzo nafiã vɔsalã la le Karmel Toa dzi. (1 Fiawo 18:24, 37) (5) Hafi tsi nayi ɖoɖo ge gɔ̃ hã la, Eliya gblɔ na Ahab be: “Yi nàɖu nu ano nu, elabena mele tsidzadza gã aɖe ŋkɔ sem.” (1 Fiawo 18:41) Azɔ bia ɖokuiwò be, ‘Ðe nye xɔse sẽ abe Eliya tɔ enea?’\nNU KAWO WƆWƆE ATU MÍAƑE XƆSE ÐO?\n6. Nu kae míehiã tso Yehowa gbɔ be míatu míaƒe xɔse ɖo?\n6 Esi manya wɔ be míatu xɔse ɖo le mía ɖokui si o ta la, ehiã be míabia Mawu be wòana gbɔgbɔ kɔkɔea mí. Nu ka tae? Elabena gbɔgbɔ kɔkɔea ƒe kutsetse la ƒe akpa aɖee xɔse nye. (Galatiatɔwo 5:22) Anyo ŋutɔ be míabia gbɔgbɔ kɔkɔea geɖe abe ale si Yesu ɖo aɖaŋu na mí ene. Yesu do ŋugbe be Yehowa ana “gbɔgbɔ kɔkɔe ame siwo bianɛ.”—Luka 11:13.\nAnyo ŋutɔ be míabia gbɔgbɔ kɔkɔea geɖe abe ale si Yesu ɖo aɖaŋu na mí ene\n7. Nu ka wɔwɔe atu míaƒe xɔse ɖo? Gblɔ eƒe kpɔɖeŋu.\n7 Ne míexɔ Mawu dzi se vevie ko la, ele be míalé eme ɖe asi goŋgoŋ. Míate ŋu atsɔ xɔse asɔ kple dzo. Ne míedo nakedzo teti la, enɔa bibim vlavlavla. Gake ne mímele nake dem dzoa me hele etum ɖo o la, anɔ tsitsim vivivi va se ɖe esime wòzu dzofi. Gake ne míele nake dem dzoa me la, ayi edzi anɔ bibim. Aleae míaƒe xɔse hã le. Ne míexlẽa Mawu ƒe Nya la gbe sia gbe hesrɔ̃nɛ la, anɔ lɔlɔ̃ si le mía si na Yehowa kple Biblia la tum ɖo. Esia ana míaƒe xɔse nu matsi o ke boŋ ŋusẽ aɖo eŋu.\n8. Nu kae atu wò xɔse ɖo ahana wòasẽ ɖe edzi?\n8 Mègana nu siwo nèsrɔ̃ do ŋgɔ na wò nyɔnyrɔxɔxɔ ɖeɖe nasu na wò o. (Hebritɔwo 6:1, 2) Le kpɔɖeŋu me, ne èsrɔ̃ nu tso Biblia me nyagblɔɖi siwo va eme xoxo ŋu la, atu wò xɔse ɖo ahana wòasẽ ɖe edzi. Àte ŋu azã Mawu ƒe Nya la hã atsɔ adzro ɖokuiwò me kpɔ nenye be wò xɔse sesẽ vavã.—Xlẽ Yakobo 1:25; 2:24, 26.\n9, 10. Aleke (a) xɔlɔ̃ nyuiwo (b) hamea ƒe kpekpewo (d) gbeƒãɖeɖedɔa, tua míaƒe xɔse ɖo?\n9 Apostolo Paulo gblɔ le Kristotɔwo ŋu be “ame sia ame ƒe xɔse nado ŋusẽ nɔvia tɔ.” (Romatɔwo 1:12) Nya ma gɔme ɖe? Efia be ne míedea ha kple mía nɔviwo la, míate ŋu ado ŋusẽ mía nɔewo ƒe xɔse, vevietɔ ne míedea ha kple nɔvi siwo ƒe xɔse “wodo kpɔ.” (Yakobo 1:3) Xɔlɔ̃ manyomanyowo gblẽa míaƒe xɔse dome, gake xɔlɔ̃ nyuiwo tua míaƒe xɔse ɖo. (1 Korintotɔwo 15:33) Ema tae woɖo aɖaŋu na mí be míade kpekpeawo edziedzi ɖo. Elabena afi mae “míanɔ dzi dem ƒo na mía nɔewo” le. (Xlẽ Hebritɔwo 10:24, 25.) Tsɔ kpe ɖe eŋu la, mɔfiame siwo míexɔna le kpekpeawo me nana míelia ke le xɔsea me. Biblia gblɔ be “nu si wose la mee xɔse tsona.” (Romatɔwo 10:17) Eya ta bia ɖokuiwò be, ‘Ðe medea Kristotɔwo ƒe kpekpewo edziedzia?’\n10 Nu bubu si gatua míaƒe xɔse ɖoe nye be míanɔ gbeƒã ɖem ahanɔ nya nyui si le Biblia me fiam amewo. Abe Kristotɔ gbãtɔwo ene la, míeɖoa ŋu ɖe Yehowa ŋu eye míeƒoa nu vɔvɔ̃manɔmee le nɔnɔme ɖe sia ɖe me.—Dɔwɔwɔwo 4:17-20; 13:46.\n11. Nu kae na xɔse sẽŋu nɔ Yosua kple Kaleb si, eye aleke míate ŋu asrɔ̃ woe?\n11 Míegaxɔa Yehowa dzi sena geɖe wu ne míekpɔa ale si wòle kpekpem ɖe mía ŋu hele míaƒe gbedodoɖawo ŋu ɖom. Esia teƒee Yosua kple Kaleb kpɔ. Woxɔ Yehowa dzi se esi woyi ɖatsa ŋku le Ŋugbedodonyigbaa dzi. Emegbe ɣesiaɣi si wokpɔ ale si Yehowa kpe ɖe wo ŋui la, woƒe xɔse me gasẽna ɖe edzi. Esiae na Yosua gblɔ na Israel-viwo kple kakaɖedzi be: “Nya ɖeka pɛ hã medo kpo emevava le ŋugbe nyui siwo katã Yehowa mia Mawu do na mi la me o.” Egblɔ emegbe be: “Eya ta mivɔ̃ Yehowa, eye misubɔe le fɔmaɖimaɖi kple nuteƒewɔwɔ me.” Eyome egblɔ kpee be: “Ke nye kple nye aƒe ya, míasubɔ Yehowa.” (Yosua 23:14; 24:14, 15) Ne míeɖoa ŋu ɖe Yehowa ŋu hedzea agbagba kpɔa nu siwo me wòle kpekpem ɖe míawo hã ŋu le la, míaƒe xɔse asẽ ɖe edzi.—Psalmo 34:8.\nNU SI AÐEE AFIA BE XƆSE LE MÍA SI\n12. Aleke míaɖee afia be xɔse sesẽ le mía si?\n12 Nu kae aɖee afia be xɔse sesẽ le mía si? Nusrɔ̃la Yakobo gblɔ be: “Mafia nye xɔse la wò to nye dɔwɔwɔwo me.” (Yakobo 2:18) Míaƒe nuwɔnawoe ɖenɛ fiana be xɔse sesẽ le mía si. Na míakpɔe ɖa.\nAme siwo wɔa subɔsubɔdɔa kple woƒe ŋutete katã la ɖea xɔse sesẽ fiana (Kpɔ memama 13)\n13. Aleke gbeƒãɖeɖedɔa ɖenɛ fiana be xɔse le mía si?\n13 Gbeƒãɖeɖee nye mɔ nyuitɔ si dzi míetona ʋua míaƒe xɔse me. Nu ka tae? Elabena ne míele gbeƒã ɖem la, míeɖenɛ fiana be míexɔe se be nuwuwua tu aƒe eye be “mahe ɖe megbe o!” (Habakuk 2:3) Be míanya ne ŋusẽ le míaƒe xɔse ŋu vavã la, míate ŋu abia mía ɖokui be: ‘Aleke gbegbee gbeƒãɖeɖedɔa le vevie nam? Ðe mele nu sia nu si mate ŋui wɔm be mafia nu amewo tso Mawu ŋua? Ðe media mɔ siwo dzi mato ado vevie nu geɖe wu le Yehowa subɔsubɔ mea?’ (2 Korintotɔwo 13:5) Mina míayi edzi anɔ míaƒe xɔse me ʋum “le dutoƒo hena ɖeɖekpɔkpɔ,” si fia be míanɔ gbeƒã ɖem nya nyuia atsɔ aɖee afia be xɔse sesẽ le mía si.—Xlẽ Romatɔwo 10:10.\n14, 15. (a) Aleke míaɖe xɔse afia le míaƒe agbenɔnɔ me gbe sia gbe? (b) Gblɔ ale si atsu kple asi aɖe ɖe xɔse fia le woƒe nuwɔna me.\n14 Ne míedoa dzi le xaxawo me le xexe sia me la, esia hã ɖenɛ fiana be míexɔ Yehowa dzi se. Ne míedze dɔ, dzi ɖe le mía ƒo, míelé blanui, míeda ahe, alo míele fu kpem le mɔ bubuwo nu la, ele be míaka ɖe edzi be Yehowa kple Yesu akpe ɖe mía ŋu “le hiahiãgbe.” (Hebritɔwo 4:16) Ne míebiaa Yehowa be wòakpe ɖe mía ŋu la, efia be míexɔ edzi se. Yesu gblɔ be míate ŋu abia Yehowa be wòana “abolo si asu mía nu gbe sia gbe la mí.” (Luka 11:3) Ŋutinya siwo le Biblia me la ɖo kpe edzi be Yehowa ate ŋu akpɔ míaƒe hiahiã ɖe sia ɖe gbɔ na mí. Le kpɔɖeŋu me, esi kuɖiɖi gã la gblẽ nu le Israel-nyigba dzi la, Yehowa na nuɖuɖu kple tsi Eliya. Biblia gblɔ be, “akpaviãwo tsɔa abolo kple lã vana nɛ le ŋdi kple fiẽ, eye wònoa tɔʋu la me tsi.” (1 Fiawo 17:3-6) Míexɔe se bliboe be Yehowa ana nu siwo míehiã ŋutɔŋutɔ la míawo hã.\nNe míedoa dzi le xaxawo me la, eɖenɛ fiana be míexɔ Yehowa dzi se (Kpɔ memama 14)\n15 Míeka ɖe edzi be ne míewɔ ɖe Biblia ƒe mɔfiafiawo dzi la, míate ŋu akpɔ míaƒe ƒomea dzi nyuie. Nɔvinyɔnu srɔ̃tɔ aɖe si le Asia si ŋkɔe nye Rebecca la gblɔ ale si eya kple eƒe ƒomea wɔ ɖe mɔfiame siwo le Mateo 6:33 kple Lododowo 10:4 dzi. Egblɔ be esi ye srɔ̃ kpɔe be dɔ si wɔm yele la le ƒomedodo si le yewo kple Yehowa dome me gblẽm ta la, eɖe asi le dɔa ŋu. Gake vi ene ye le atsu kple asi sia si, eya ta woɖoe be yewoanɔ nu ɖam anɔ dzadzram. Esi wodo vevie hewɔ dɔ sia la, wokpɔa ga si hiã tsɔ kpɔa ƒomea dzi pɛpɛpɛ. Nɔvinyɔnua gblɔ be: “Míede dzesii be Yehowa megblẽ mí ɖi kpɔ o. Míekpɔa nu ɖuna zi etɔ̃ gbe ɖeka.” Ðe wò hã nèkpɔ nu sia tɔgbi teƒe kpɔ si do ŋusẽ wò xɔsea?\nMíeka ɖe edzi be ne míewɔ ɖe Biblia ƒe mɔfiafiawo dzi la, míate ŋu akpɔ míaƒe ƒomea dzi nyuie\n16. Ne míeɖoa ŋu ɖe Mawu ŋu la, nu kae ado tso eme na mí?\n16 Mele be wòawɔ na mí gbeɖe be ne míewɔ Yehowa ƒe mɔfiamewo dzi la, ɖewohĩ makpe ɖe mía ŋu o. Paulo yɔ nya tso Habakuk ƒe agbalẽa me esime wògblɔ be: “Ame dzɔdzɔe la ƒe xɔsee ana wòanɔ agbe.” (Galatiatɔwo 3:11; Habakuk 2:4) Esia tae wòle be míaxɔ Ame si ate ŋu akpe ɖe mía ŋu ŋutɔŋutɔ la dzi ase vevie ɖo. Paulo ɖo ŋku edzi na mí be Mawu “ate ŋu awɔ nu siwo míebiana alo nu siwo vaa míaƒe susu me la na mí wòagbɔ eŋu sãsãsã le eƒe ŋusẽ si le dɔ wɔm le mía me nu.” (Efesotɔwo 3:20) Yehowa subɔlawo wɔa Mawu ƒe lɔlɔ̃nu kple woƒe ŋutete katã, gake wonyae hã be seɖoƒe li na nu si yewoate ŋu awɔ. Eya ta míedaa akpe be Mawu li kpli mí eye wòle yayram ɖe míaƒe agbagbadzedzewo dzi.\nMAWU AÐO TO MÍ AHANA MÍAƑE XƆSE NADZI ÐE EDZI\n17. (a) Aleke Yesu ɖo apostoloawo ƒe biabiaa ŋu na woe? (b) Nu ka tae míate ŋu aka ɖe edzi be Yehowa aɖo to mí ne míebia be wòana míaƒe xɔse nadzi ɖe edzi?\n17 Nu siwo me míedzro va se ɖe fifia ate ŋu ana míase le mía ɖokui me abe apostoloawo ene esime wobia Yesu be: “Na míaƒe xɔse nadzi ɖe edzi.” (Luka 17:5) Yesu ɖo eƒe apostoloawo ƒe biabiaa ŋu na wo le mɔ tɔxɛ nu le ƒe 33 Kristotɔwo Ŋɔli, esime wòkɔ gbɔgbɔ kɔkɔea ɖe wo dzi si na be wova se Mawu ƒe tameɖoɖowo gɔme nyuie wu. Esia do ŋusẽ woƒe xɔse. Nu kae do tso eme? Wodze gbeƒãɖeɖedɔ gã aɖe gɔme. (Kolosetɔwo 1:23) Ke ɖe míawo hã míate ŋu aka ɖe edzi be Mawu aɖo to mí ne míebia be wòana míaƒe xɔse nadzi ɖe edzia? Ɛ̃, elabena Yehowa do ŋugbe be yeaɖo to mí ne nu si ‘míebia wɔ ɖeka kple yeƒe lɔlɔ̃nu.’—1 Yohanes 5:14.\n18. Aleke Yehowa yraa ame siwo tua woƒe xɔse ɖo?\n18 Ne míexɔ Yehowa dzi se bliboe la, míaƒe nu adze eŋu. Aɖo to mí ahana míaƒe xɔse nadzi ɖe edzi, ŋusẽ aɖo míaƒe xɔse ŋu, eye ‘wòabu mí be míedze na Mawu Fiaɖuƒe’ la.—2 Tesalonikatɔwo 1:3, 5.\n^ mm. 4 Àte ŋu akpɔ wo dometɔ aɖewo abe Lillian Gobitas Klose (September 8, 1993 ƒe Nyɔ!), Feliks Borys (April 8, 1994 ƒe Nyɔ!), kple Josephine Elias (yevugbe me Nyɔ!, September 2009) ene ƒe agbemeŋutinyawo.\nNYA AÐEWO ME ÐEÐE\nMíetua míaƒe xɔse ɖo, alo doa ŋusẽe ne míebiaa gbɔgbɔ kɔkɔea, míesrɔ̃a Biblia gbe sia gbe, míedea hamea ƒe kpekpewo hedea ha kple mía nɔviwo, eye míeɖea gbeƒã nya nyuia\nGBETAKPƆXƆ—TATA SI MÍESRƆ̃NA October 2015


4 Mose 8 | Biblia Le Internet Dzi | Xexe Yeye Gɔmeɖeɖe\n4 Mose 8:1-26\nAron nasi akaɖigbɛ adreawo (1-4)\nWokɔ Lewi viwo ŋu, wodze subɔsubɔdɔ gɔme (5-22)\nƑe si Lewi viwo axɔ hafi asubɔ kple ƒe si woaxɔ dzudzɔ (23-26)\n8 Yehowa gblɔ na Mose be: 2 “Gblɔ na Aron be, ‘Ne èsi akaɖigbɛawo la, ɖo akaɖigbɛ adreawo nyuie ne woaklẽ ɖe teƒe si le akaɖitia ŋgɔ.’”+ 3 Eye Aron wɔe nenema: Esi akaɖigbɛ siwo le akaɖitia+ dzi la be woaklẽ ɖe teƒe si le akaɖitia ŋgɔ, abe ale si tututu Yehowa de se na Mose ene. 4 Ale si wowɔ akaɖiti lae nye esi: Sikae wotsɔ tui. Ðe wotu ati la kple eŋu seƒoƒoawo wonye nu blibo ɖeka.+ Ale si Yehowa ɖee fia Mose le ŋutega+ me la, nenemae wowɔ akaɖiti lae. 5 Yehowa gagblɔ na Mose be: 6 “Ðe Lewi viwo le Israel-viwo dome, eye nàkɔ wo ŋu.+ 7 Ale si nàkɔ wo ŋue nye esi: Wu tsi si klɔa nu vɔ̃ ɖa la ɖe wo ŋu, eye woatsɔ talũhɛ alũ wo ŋutifuwo katã, woanya woƒe awuwo, eye woakɔ wo ɖokuiwo ŋu.+ 8 Woatsɔ nyitsui+ ɖeka kple eŋuti nuɖuvɔsa+ si nye wɔ memee si wotsɔ ami dzabae la vɛ, eye nàgaxɔ nyitsui bubu si woatsɔ asa nuvɔ̃vɔe.+ 9 Eye nàna Lewi viwo nava takpegbadɔa ŋgɔ, eye nàƒo Israel ƒe ha blibo la katã nu ƒu.+ 10 Na Lewi viwo nava Yehowa ŋkume, eye Israel-viwo nada asi ɖe Lewi viwo dzi.+ 11 Eye Aron natsɔ Lewi viwo ana* Yehowa abe Israel-viwo ƒe vɔsa si wonyè+ ene, eye woasubɔ ahawɔ Yehowa ƒe dɔ la.+ 12 “Azɔ Lewi viwo natsɔ woƒe asi aɖo nyitsuawo ƒe tame.+ Emegbe nàtsɔ nyitsuawo dometɔ ɖeka asa nuvɔ̃vɔ, eye nàtsɔ evelia asa numevɔ na Yehowa be woalé avu+ ɖe Lewi viwo ta. 13 Eyome nàna Lewi viwo natɔ ɖe Aron kple viaŋutsuwo ŋkume, eye nàtsɔ wo ana* abe vɔsa si wonyè na Yehowa ene. 14 Ðe Lewi viwo ɖe vovo tso Israel-viwo dome, ne Lewi viwo nazu tɔnye.+ 15 Emegbe Lewi viwo nava subɔ le takpegbadɔa me. Ale nàkɔ wo ŋu, eye nàtsɔ wo ana* abe vɔsa si wonyè ene. 16 Elabena ɖe woɖe wo tso Israel-viwo dome tsɔ nam. Maxɔ wo na ɖokuinye ɖe Israel-viwo ƒe ŋgɔgbeviwo* teƒe.+ 17 Elabena Israel-viwo ƒe ŋgɔgbeviwo katã la, tɔnye wonye, amegbetɔwo kple lãwo siaa.+ Gbe si gbe mewu ŋgɔgbeviwo katã le Egipte-nyigba dzi+ la, gbe ma gbee mekɔ wo ŋu na ɖokuinye. 18 Maxɔ Lewi viwo ɖe Israel-viwo ƒe ŋgɔgbeviwo katã teƒe. 19 Maɖe Lewi viwo tso Israel-viwo dome atsɔ wo ana Aron kple viaŋutsuwo be woawɔ subɔsubɔdɔ ɖe Israel-viwo nu le takpegbadɔa+ me, eye woalé avu ɖe Israel-viwo ta, ale be Israel-viwo nagate ɖe kɔkɔeƒe la ŋu ne dɔvɔ̃ aɖeke naɖo wo dome o.”+ 20 Mose kple Aron kpakple Israel ƒe ha blibo la wɔ na Lewi viwo nenema. Ale si tututu Yehowa de se na Mose le Lewi viwo ŋu la, nenemae Israel-viwo wɔ na woe. 21 Ale Lewi viwo kɔ wo ɖokuiwo ŋu henya woƒe awuwo,+ eye Aron tsɔ wo na* abe vɔsa si wonyè le Yehowa ŋkume ene.+ Eye Aron lé avu ɖe wo ta tsɔ kɔ wo ŋu.+ 22 Ema megbe Lewi viwo yi ɖawɔ woƒe subɔsubɔdɔ le takpegbadɔa me le Aron kple viawo ŋkume. Ale si tututu Yehowa de se na Mose le Lewi viwo ŋu la, nenemae wowɔ na wo. 23 Eye Yehowa gblɔ na Mose be: 24 “Ðoɖo si li na Lewi viwoe nye esi: Ne ŋutsu aɖe xɔ tso ƒe blaeve vɔ atɔ̃ la, ekema anɔ ƒuƒoƒo si asubɔ le takpegbadɔa me la dome. 25 Ke ne exɔ ƒe blaatɔ̃ la, ekema axɔ dzudzɔ, maganɔ ƒuƒoƒo si asubɔ la dome o. 26 Ate ŋu akpe asi ɖe nɔvia siwo le woƒe dɔwo wɔm le takpegbadɔa me ŋu, gake mawɔ subɔsubɔdɔ aɖeke le afi ma o. Aleae nàna Lewi viwo nawɔ woƒe dɔwoe nye esi.”+\n^ Egɔmeɖeɖe tẽe, “Aron nanyè Lewi viwo na.”\n^ Egɔmeɖeɖe tẽe, “Aron nanyè Lewi viwo.”\n^ Egɔmeɖeɖe tẽe, “nanyè wo.”\n^ Alo, “ŋgɔgbevi siwo katã ʋu dɔ nu.”\n^ Egɔmeɖeɖe tẽe, “Aron nyè wo.”


Ale Si Nànɔ Te Ðe Nɔnɔme Siwo Ŋu Màte Ŋu Awɔ Naneke Le O Nu\nKuxia: Nɔnɔme Siwo Ŋu Màte Ŋu Awɔ Naneke Le O\nÐE DƆ mavɔleameŋu, srɔ̃gbegbe alo wò ame vevi aɖe ƒe ku na wò agbe tɔtɔ kura? Ne èɖo nɔnɔme siwo me màte ŋu awɔ naneke le o me la, àdi vevie be nɔnɔmea natrɔ gake àse le ɖokuiwò me hã be naneke meli yeawɔ o. Aleke nàwɔ anɔ te ɖe nɔnɔmea nu?\nBIBLIA ME KPƆÐEŊU: PAULO\nApostolo Paulo nye Kristotɔ dutanyanyuigblɔla dovevienu si zɔ mɔ geɖe le ƒe alafa gbãtɔ me. Gake eƒe mɔzɔzɔa va tɔ kpe esi wolée madzemadzee sikae ɖe aƒe me heɖo dzɔlawo eŋu ƒe eve sɔŋ. Dzi meɖe le Paulo ƒo o, ke boŋ etsɔ susu ɖo nu siwo wòate ŋu awɔ le nɔnɔme ma me la ŋu. Egblɔ Biblia me nyawo na ame siwo katã va kpɔnɛ ɖa. Eŋlɔ lɛta geɖe siwo le Biblia me egbea gɔ̃ hã.—Dɔwɔwɔwo 28:30, 31.\nNU SI ANJA WƆ\nAbe ale si míegblɔe le nyati si do ŋgɔ me ene la, Anja tsi teƒe ɖeka. Egblɔ be: “Kansa na be nye agbenɔnɔ trɔ kura. Nyemedi be dɔléle bubuwo nagava kpe esia nam o, eya ta nyemegawɔa dɔ aɖeke alo kpɔa gome le hadomewɔna aɖeke me o.” Aleke Anja wɔ te ŋu nɔ te ɖe nɔnɔme sesẽ sia nu? Egblɔ be: “Asitɔtrɔ le nu siwo mewɔna ŋu kpe ɖe ŋunye ŋutɔ. Meléa fɔ ɖe nu siwo le vevie nam wu la ŋu eye mewɔa ɖoɖo ɖe wo ŋu le ale si wòanya wɔ nam la nu. Esia na mese le ɖokuinye me be mete ŋu le te nɔm ɖe nɔnɔmea nu.”\n“Mesrɔ̃e be le nɔnɔme ɖe sia ɖe me la, nu siwo le asinye la nadze ŋunye.”—Nya si Paulo gblɔ le Filipitɔwo 4:11\nNe ewɔ abe nɔnɔme siwo ŋu màte ŋu awɔ naneke le o ɖe kpe na wò le agbe me ene la, wɔ nu siwo gbɔna:\nTsɔ susu ɖo nu siwo nàte ŋu awɔ ŋu. Le kpɔɖeŋu me, anɔ eme be màte ŋu awɔ naneke tso wò dɔlélea ŋu o, gake ɖe nàte ŋu ade kame, aɖu nu nyuie ahadɔ alɔ̃ nyuiea?\nTso nya me le nu si nàdi be yeawɔ le agbe me la ŋu. Di mɔ siwo dzi nàto anɔ taɖodzinu sia gbɔ ɖom vivivi la. Dze agbagba nàzã ɣeyiɣi vi aɖe gbe sia gbe nàtsɔ anɔ nu siwo nàwɔ be nàɖo wò taɖodzinua gbɔ la wɔm.\nWɔ dɔ siwo ana nàse le ɖokuiwò me be yele te nɔm ɖe nɔnɔmea nu, nenye dɔ suesue aɖewoe gɔ̃ hã. Le kpɔɖeŋu me, àte ŋu adzra nuɖukplɔ̃ dzi ɖo eye nàklɔ agbawo. Do awu nyuie. Wɔ dɔ siwo le vevie gbã le ŋdi me.\nDe dzesi nu nyui siwo kpɔm nèle le nɔnɔme sia me. Le kpɔɖeŋu me, ɖe wò nɔnɔmea na nèva nya nu geɖe wu tso ale si nànɔ te ɖe nɔnɔme sesẽwo nu ŋua? Ðe nàte ŋu azã nunya sia atsɔ akpe ɖe ame bubuwo ŋua?\nNya Vevitɔ: Anɔ eme be màte ŋu akpɔ ŋusẽ aɖeke ɖe wò nɔnɔmea dzi o, gake àte ŋu àkpɔ ŋusẽ ɖe ale si nànɔ te ɖe nɔnɔmea nui la ya dzi.


Megagblẽ xɔ̃wò kple fofowò xɔlɔ̃ ɖi o; gbesigbe hiã tu wò la, megade nɔviwò ƒe me o; aƒelika, si te ɖe ame ŋu, nyo wu ame nɔvi le adzɔge.\n Ke eɖo ŋu gblɔ na amesi gblɔe nɛ la, bena: Amekae nye danye, eye amekawo nye nɔvinyewo mahã? Eye wòdo eƒe abɔ ɖe eƒe nusrɔ̃lawo dzi gblɔ bena: Kpɔ danye kple nɔvinyewo ɖa! Elabena amesi ke le Fofonye, si le dzi ƒowò, ƒe lɔlɔ̃nu wɔm la, eyae nye nɔvinyeŋutsu, enye nɔvinyenyɔnu, ganye danye hã.\n Eye wòbena: Kawoe? Yesu gblɔ nɛ bena: Megawu ame o. Megawɔ ahasi o. Megafi fi o; Megaɖi aʋatsoɖase o. Bu fofowò kple dawò, eye nalɔ̃ hawòvi abe wò ŋutɔ ɖokuiwò ene.\n1 Korintotɔwo 15:33-34\n Migana woable mi o! Habɔbɔ vɔ̃wo gblẽa nuwɔna nyuiwo. Mizu mo xexee tɔwo vavã, eye migawɔ nuvɔ̃ o! Elabena simadzemadze Mawu le amea ɖewo me; ŋukpedodo mi ta megblɔe ɖo.\nXɔlɔ̃ geɖe dzedze aʋlie; ke xɔlɔ̃a ɖewo kuna ɖe ame ŋu wu ame nɔvi gɔ̃ hã.\nAme dzɔdzɔe tsaa ŋu na eƒe lãnyiƒe; ke ame vɔ̃ɖiwo ƒe mɔ kplɔa wo tranae.\n Eye nya, siwo megblɔ na wò egbe la, natsi dzi me na wò. Ku wo ɖe to me na viwòwo, eye naƒo nu le wo ŋu, ne èbɔbɔ nɔ aƒewò me, alo nèle mo dzi, ne èmlɔ anyi, alo nèfɔ.\n Ɖe nyɔnu aŋlɔ eƒe vidzie be, eye eƒe dɔme agbe tɔtrɔ ɖe eƒe dɔmevi ŋua? Ne woawo ŋlɔe be hã, nyea nyemaŋlɔ wò be o! Kpɔ ɖa, meŋlɔ wò ɖe nye asi ŋu, wò gliwo le ŋkunye me ɖaa.\n Ke Yehowa ƒe amenuveve li tso mavɔ me yi mavɔ me na amesiwo vɔ̃nɛ, eye eƒe dzɔdzɔenyenye li na viwo ƒe viwo, na amesiwo léa eƒe nubabla me ɖe asi, eye woɖoa ŋu eƒe seawo, ne woawo wo dzi.\nVinye, dzra fofowò ƒe sedede do, eye megagblẽ dawò ƒe nufiame ɖi o.\nXɔlɔ̃ ƒe abidede ame ŋu medze vɔ̃ o; ke ketɔwo ƒe nugbugbɔ sɔ gbɔ ŋutɔ!\n Gbegblẽ le eme, eye ŋutasesẽ kple amebaba mete ɖa le eƒe abla me o. Ɖe wonye nye futɔe le vlo domem la, anye ne mado dzi atsɔe; ɖe wònye nye ketɔe le asi tɔm akɔ ɖe ŋunye la, anye ne mesi abe le enu. Ke boŋ amegbetɔ, si mía kplii míele tasɔsɔ ɖeka me lae, xɔ̃nye kple nye ame nyanyɛ,


4 Mose 14 - Holy Bible [Ewe Bible 1913] - (4Mo 14)\nTete ha blibo la do ɣlikpɛ, eye dukɔ la fa avi le zã ma me.\nEye Israel-viwo katã li Mose kple Aron ŋu, eye ha blibo la gblɔ na wo bena: Oo, ɖe mieku le Egipte-nyigba dzi boŋ, ɖe mieku le gbe sia dzi boŋ la, ne nyo wu!\nNukata gɔ̃ Yehowa kplɔ mí va anyigba sia dzi, bena míatsi yi nu, eye mia srɔ̃wo kple mia viwo nazu aboyonu? Ne míagbugbɔ ayi Egipte la, ɖe manyo na mí awu oa?\nEye wogblɔ na wo nɔewo bena: Mina míaɖo tatɔ na mía ɖokui, eye míagbugbɔ ayi Egipte!\nTete Mose kple Aron tsyɔ mo anyi ɖe Israel-viwo ƒe ha blibo la katã ŋku me.\nKe Yosua, Nun vi, kple Kaleb, Yefune vi, amesiwo hã ɖe ɖatsa ŋku la, dze woƒe awuwo,\neye wogblɔ na Israel-viwo ƒe ha blibo la bena: Anyigba, si dzi miede ɖatsa ŋku le la, nyo ʋuu keke tso me.\nNe miaƒe nu dze Yehowa ŋu ko la, ekema akplɔ mí ayi anyigba sia dzii, eye wòatsɔ anyigba, si dzi notsi kple anyitsi bɔ ɖo la, na mi.\nƉeko migadze aglã ɖe Yehowa ŋu o, eye migavɔ̃ anyigbadzitɔwo o, elabena wole na mi abe abolo ene. Luʋɔ dzo le wo ta, ke Yehowa li kpli miawo ya, eyata migavɔ̃ wo o!\nKe ha blibo la be, yewoaƒu kpe wo woaku, tete Yehowa ƒe ŋutikɔkɔe do ɖe Mawu ƒe agbadɔ la gbɔ le Israel-viwo katã ŋku me.\nEye Yehowa gblɔ na Mose bena: Zi nenie gɔ̃ dukɔ sia ado vlom, eye zi nenie woagbe dzinye xɔxɔ ase? Evɔ wonye mewo dzesi geɖewo le wo dome hafi?\nEyata matsɔ dɔvɔ̃ atsrɔ̃ wo, eye mana dukɔ gãa ɖe, si asẽ ŋu wu wo la, nadzo tso mewo\nMose gblɔ na Yehowa bena: Evɔ wònye Egiptetɔwo see bena, etsɔ wò ŋusẽ kplɔ dukɔ sia tso wo dome ɖe?\nEye amesiwo see la, agblɔe na anyigba sia dzitɔwo bena: Wo Yehowa ŋutɔ ena dukɔ sia dome, èɖe ɖokuiwò ba wo wokpɔ kɔte, eye wò alilikpo nɔ wo dzi; wò Yehowa ŋutɔ ezɔ wo ŋgɔ le alilikpo dodoa ɖe me le ŋkeke me, eye nezɔ wo ŋgɔ le dzobibi me le zã me.\nNenye be, awu dukɔ sia abe ame ɖeka ene la, ekema dukɔ, siwo se nyaa le ŋuwò la, agblɔ be:\nƉe Yehowa mekpe, be wòakplɔ dukɔ sia ayi anyigba, si ŋu woka atam ɖo na wo la dzi o; eyata wowu wo ɖo.\nEyata Aƒetɔ, ɖe wo ŋusẽ fia, abe alesi negblɔ ene be:\nYehowa gbɔa dzi blewu, eye eƒe amenuveve sɔ gbɔ, etsɔa vodada kple dzidada kena, ke megbea tohehe o, boŋ etua fofowo ƒe vodadawo ŋuti fe na viwo vaseɖe dzidzime etɔ̃lia kple enelia dzi.\nEyata tsɔ dukɔ sia ƒe vodada ke wo le wò amenuveve gã la nu, abe alesi nẽtsɔe ke dukɔ sia tso Egipte ke vaseɖe afisia ene.\nYehowa ɖo ŋu be: Matsɔe ake, abe alesi nègblɔ ene.\nGake zi alesi mele agbe, eye Yehowa ƒe ŋutikɔkɔe ayɔ anyigba blibo la dzi la, ayɔ anyigba blibo la dzi\nŋutsu, siwo katã kpɔ ŋutikɔkɔe kple dzesi, siwo mewo le Egipte kple gbeadzi, gake wotem kpo zi ewo, eye womeɖo to nye gbe o la,\nmakpɔ anyigba, si ŋu meka atam ɖo na wo fofowo la o, eye amesiwo katã do vlom la, hã makpɔe o!\nKe makplɔ nye dɔla Kaleb ayi anyigba, si dzi wògbɔ tso la dzi, eye wòazu eƒe dzidzimeviwo to, elabena gbɔgbɔ bubu le eme, eye wodze yonyeme blibo.\nKe Amalekitɔwo kple Kanaanitɔwo nɔ gbadzaƒe. Etsɔ miaho agbugbɔ aɖo ta gbedzi le Avaƒu la gbɔ!\nEye Yehowa ƒo nu kple Mose kpakple Aron bena:\nZi nenie gã ha vɔ̃ɖi sia ali ŋunye? Elabena mese alesi Israel-viwo li liʋĩliʋĩ ɖe ŋunye lae.\nGblɔ na wo be, Yehowa ƒe numegbe enye si: Meta nye agbe be, mawo mi, abe alesi miegblɔ ɖe nye to me ene!\nMia dometɔ, siwo wotia xlẽ amesiwo xɔ ƒe blave kple vo la, woaku ɖe gbe sia dzi keŋkeŋ, le esi mieli ŋunye la ta.\nMiade anyigba, si ŋu meka atam ɖo na mi be, mianɔ edzi la dzi o, negbe Kaleb, Yefune vi, kple Yosua, Nun vi ko.\nKe makplɔ mia vi, siwo ŋu miegblɔ le be, woazu aboyonu la, ayi edzi, bena woakpɔ anyigba, si miedo vloe la.\nGake miawo miaku ɖe gbe sia dzi kokoko.\nMia viwo anye lãnyilawo le gbeadzi ƒe blane sɔŋ, eye woaxɔ miaƒe nuvɔ̃wo atsɔ, vaseɖe esime miaku avɔ le gbeadzi keŋkeŋ hafi.\nŊkeke blane, siwo mietsɔ ɖatsa ŋku le anyigbaa dzii la, nu miatsɔ miaƒe vodadawo ɖo ƒe blane; ŋkeke ɖeka nanye ƒe ɖeka, bena miadze su bena, metrɔ le mia yome.\nNye Yehowae gblɔe, eye alea mawɔ ha vɔ̃ɖi sia, si dze aglã ɖe ŋunye lae; gbe sia dzi woatsrɔ̃ ɖo, eye afisia woaku ɖo!\nEye Yehowa na ɖɔ vɔ̃ɖia ɖe ɖo amesiwo Mose dɔ be, woaɖatsa ŋku le anyigba dzi, amesiwo trɔ gbɔ, eye wode ŋɔdzi anyigba la ŋu hena ha blibo la li eŋu la dome,\neye woku, le esi wode ŋɔdzi anyigbaa ŋu la ta.\nKe Yosua, Nun vi, kple Kaleb, Yefune vi, koe tsi agbe le ŋutsu, siwo ɖe ɖatsa ŋku le anyigbae dzi la dome.\nEsi Mose gblɔ nya siawo na Israel-viwo katã la, dukɔ la xa nu ŋutɔ.\nWotso ŋdi kanya, eye wolia to la hegblɔ bena: Ɖe mieva afisia, be míayi teƒe, si ŋu Yehowa ƒo nu le la; elabena miewo nuvɔ̃.\nKe Mose gblɔ bena: Nukaŋuti miele Yehowa ƒe se la dzi dam? Mehele edzi dze ge o!\nMigayi o, elabena Yehowa mele mia dome o, bena miaƒe futɔwo magasi mi o!\nAmalekitɔwo kple Kanaanitɔwo le mia ŋgɔ le afima, eye míatsi yi nu. Esi mietrɔ le Yehowa yome la, eyata Yehowa manɔ kpli mi o.\nKe wosẽ tame helia to la, gake Yehowa ƒe nubablaɖaka la kple Mose wotsi asaɖa la me.\nTete Amalekitɔwo kple Kanaanitɔwo, amesiwo le to sia dzi la, va si wo, eye woka wo hlẽ vaseɖe Xorma ke.\n4 Mose 14:1\n4 Mose 14:2\n4 Mose 14:3\n4 Mose 14:4\n4 Mose 14:5\n4 Mose 14:6\n4 Mose 14:7\n4 Mose 14:8\n4 Mose 14:9\n4 Mose 14:10\n4 Mose 14:11\n4 Mose 14:12\n4 Mose 14:13\n4 Mose 14:14\n4 Mose 14:15\n4 Mose 14:16\n4 Mose 14:17\n4 Mose 14:20\n4 Mose 14:21\n4 Mose 14:22\n4 Mose 14:23\n4 Mose 14:24\n4 Mose 14:25\n4 Mose 14:26\n4 Mose 14:27\n4 Mose 14:28\n4 Mose 14:29\n4 Mose 14:30\n4 Mose 14:31\n4 Mose 14:32\n4 Mose 14:33\n4 Mose 14:35\n4 Mose 14:36\n4 Mose 14:37\n4 Mose 14:38\n4 Mose 14:39\n4 Mose 14:40\n4 Mose 14:41\n4 Mose 14:42\n4 Mose 14:43\n4 Mose 1 / 4Mo 1\n4 Mose 2 / 4Mo 2\n4 Mose 3 / 4Mo 3\n4 Mose 4 / 4Mo 4\n4 Mose 5 / 4Mo 5\n4 Mose 6 / 4Mo 6\n4 Mose 7 / 4Mo 7\n4 Mose 8 / 4Mo 8\n4 Mose 9 / 4Mo 9\n4 Mose 10 / 4Mo 10\n4 Mose 11 / 4Mo 11\n4 Mose 12 / 4Mo 12\n4 Mose 13 / 4Mo 13\n4 Mose 14 / 4Mo 14\n4 Mose 15 / 4Mo 15\n4 Mose 16 / 4Mo 16\n4 Mose 17 / 4Mo 17\n4 Mose 18 / 4Mo 18\n4 Mose 19 / 4Mo 19\n4 Mose 20 / 4Mo 20\n4 Mose 21 / 4Mo 21\n4 Mose 22 / 4Mo 22\n4 Mose 23 / 4Mo 23\n4 Mose 24 / 4Mo 24\n4 Mose 25 / 4Mo 25\n4 Mose 26 / 4Mo 26\n4 Mose 27 / 4Mo 27\n4 Mose 28 / 4Mo 28\n4 Mose 29 / 4Mo 29\n4 Mose 30 / 4Mo 30\n4 Mose 31 / 4Mo 31\n4 Mose 32 / 4Mo 32\n4 Mose 33 / 4Mo 33\n4 Mose 34 / 4Mo 34\n4 Mose 35 / 4Mo 35\n4 Mose 36 / 4Mo 36


Yesu Ƒe Ŋutitoto Mamlɛtɔ Ðuɖu Gogo | Yesu Ƒe Agbemeŋutinya\nWONA GA YUDA ISKARIOT BE WÒADE YESU ASI\nAPOSTOLO EVE YI ÐADZRA ÐO ÐE ŊUTITOTOŊKEKENYUIA ŊU\nYesu fia nu apostolo eneawo vɔ le Amitoa dzi heɖo nya si wobia tso eƒe anyinɔɣi le etsɔme kple nuɖoanyia ƒe nuwuɣi la ŋu na wo.\nDɔ siwo wòwɔ le Nisan 11 lia dzi la sɔ gbɔ loo! Anɔ eme be esi wotrɔ yina Betania be yewoatsi afi ma adɔ lae Yesu gblɔ na apostoloawo be: “Mienya be esusɔ ŋkeke eve ne Ŋutitotoŋkekenyui la naɖo, eye wole Amegbetɔvi la de ge asi woahe ɖe ati ŋu.”—Mateo 26:2.\nAnye be le Kuɖa, si nye ŋkeke si kplɔe ɖo dzi la, Yesu kple eƒe apostoloawo meyi afi aɖeke o. Le Braɖagbe la, Yesu ka mo na subɔsubɔhakplɔlawo heklo nu le woƒe nuwɔnawo dzi le dutoƒo. Wole didim be yewoawui azɔ. Eya ta medo ɖe amewo dome le Nisan 12 lia dzi o, ale be naneke nagaxe mɔ na eya kple eƒe apostoloawo be woagaɖu Ŋutitotoa o, elabena aɖu Ŋutitotoa le Yawoɖa ƒe ɣeɖoto, si nye Nisan 14 lia ƒe gɔmedzedze.\nKe hã, hafi Ŋutitotoŋkekenyuia naɖo edzi la, nunɔlawo ƒe tatɔwo kple dumegãwo hã nɔ dɔ dzi. Wova ƒo ƒu ɖe nunɔlagã Kayafa ƒe me. Nu ka tae? Dzi le wo kum elabena Yesu klo nu le woƒe nuwɔnawo dzi. Azɔ wode asi nugbeɖoɖo me “be yewoato ayemɔ dzi alé Yesu awu.” Mɔ ka dzie woato awɔ esia, eye ɣekaɣie woawɔe? Wogblɔ be: “Manye le ŋkekenyuia ɖuɣi o, be zi nagatɔ le dukɔ la me o.” (Mateo 26:4, 5) Wole vɔvɔ̃m, elabena ame geɖe kpɔ ŋudzedze ɖe Yesu ŋu.\nKasia, ame aɖe va subɔsubɔhakplɔla siawo gbɔ. Ewɔ nuku na wo be Yuda Iskariot, si nye Yesu ŋutɔ ƒe apostoloawo dometɔ ɖekae. Satana ƒã susua ɖe tame nɛ be wòade eƒe Aƒetɔ la asi! Yuda bia wo be: “Nu kae mianam ne madee asi na mi?” (Mateo 26:15) Dzi dzɔ wo ŋutɔ eye “wolɔ̃ ɖe edzi be yewoana klosalogae.” (Luka 22:5) Ho neni? Wolɔ̃ ɖe edzi kple dzidzɔ be yewoanae klosalo 30. Gɔmesese aɖe le home si nye sekel 30 la ŋu, elabena ga home mae wotsɔ ƒlea kluvii. (2 Mose 21:32) Subɔsubɔhakplɔlawo to esia dzi do vlo Yesu, womebui ɖe ɖeke me o. Azɔ Yuda le “mɔnu dim be yeadee asi esime ameha la manɔ eŋu o.”—Luka 22:6.\nNisan 13 lia dze egɔme azɔ le Kuɖa ƒe ɣeɖoto, eye esiae nye zi adelia kple mamlɛtɔ si Yesu tsi Betania dɔ. Le ŋufɔke la, ele be woawɔ dzadzraɖo mamlɛtɔwo hena Ŋutitotoŋkekenyuia ɖuɖu. Ele be woadi alẽvi si woawu ahamè bliboe ne Nisan 14 lia dze egɔme. Afi kae woaɖu nua le, eye ame kae akpɔ egbɔ be nuawo sɔ gbe? Yesu mena wonya haɖe o. Eya ta Yuda mate ŋu aʋu goe na nunɔlawo ƒe tatɔwo o.\nAnɔ eme be Yawoɖagbe ŋdɔ mee Yesu dɔ Petro kple Yohanes ɖa tso Betania hegblɔ na wo be: “Miheyi ɖadzra ŋutitotoa ɖo na mí ne míaɖu.” Wobiae be: “Afi kae nèdi be míadzrae ɖo le?” Yesu gblɔ be: “Ne miege ɖe dua me la, ŋutsu aɖe si tsɔ tsize la ado go mi. Midze eyome yi aƒe si me wòage ɖo la me. Eye migblɔ na aƒea tɔ be, ‘Nufiala be míabia wò be: “Afi kae amedzroxɔ si me nye kple nye nusrɔ̃lawo míaɖu Ŋutitotoa le la le?”’ Eye ame ma afia xɔ gã aɖe mi le dziƒoxɔ dzi, si me xɔmenuwo le. Midzrae ɖo le afi ma.”—Luka 22:8-12.\nÐikeke mele eme o be aƒea tɔ la nye Yesu ƒe nusrɔ̃la. Ðewohĩ enɔ mɔ kpɔm be Yesu abia tso ye si be yeazã aƒea na wɔna sia. Esi apostolo eveawo ɖo Yerusalem la, wokpɔe abe ale si tututu Yesu gblɔe na wo ene. Eya ta wokpɔ egbɔ be alẽvia kple nu mamlɛ siwo katã hiã hena Ŋutitotoŋkekenyuia ɖuɖu la sɔ gbe, eye woade ame 13-awo, siwo nye Yesu kple eƒe apostolo 12-awo nu.\nAnɔ eme be nu kae Yesu wɔ le Kuɖa, Nisan 12 lia dzi, eye nu ka tae?\nSusu ka tae subɔsubɔhakplɔlawo va kpe ta, eye nu ka tae Yuda yi wo gbɔ?\nAme kawoe Yesu dɔ ɖo ɖe Yerusalem le Yawoɖagbe, eye nu kae woyi ɖawɔ?